Rast industrijske proizvodnje u prvih sedam meseci u Srbiji veći od 6% - Sjajne Vesti\nRast industrijske proizvodnje u prvih sedam meseci u Srbiji veći od 6%\nAutor Nikola Z 02.09.2015 Nema komentara\nSJAJNE VESTI ZA SRBIJU!\nIz Republičkog zavoda za statistiku dolaze ohrabrujuće vesti. Za prvih sedam meseci, u periodu januar-jul ove godine, 2015. godine, a u odnosu na prošlu godinu, zabeležen je rast industrijske proizvodnje za 6,1 odsto.\nNajveći uticaj na rast proizvodnje u julu imali su proizvodnja električne energije, eksploatacija uglja, proizvodnja duvanskih proizvoda, proizvodnja prehrambenih proizvoda i proizvodnja osnovnih metala.\nU julu je rast industrijske proizvodnje bio 13 odsto u poređenju sa istim mesecom 2014. godine, dok je u odnosu na prošlogodišnji prosek rast bio 9,6%.\nPosmatrano po sektorima, u julu 2015. godine, rast beležimo u snabdevanju električnom energijom, gasom, parom i klimatizacija i iznosi od 50,3 odsto u poređenju sa istim mesecom prošle godine, kada su sanirane posledice poplava.\nTakođe beležimo rast i rudarstvu, u sektoru proizvodnje taj rast je iznosio 39,6 odsto, dok se u prerađivačkoj industriji trend rasta bio 3,8 odsto, a to se odnosi na mesec juli prošle godine.\nKada se isključi uticaj sezone, industrijska proizvodnja u julu 2015. u odnosu na prethodni mesec je manja za 1,7 odsto, a pad prerađivačke industrije je bio 1,6 odsto.\nU poređenju sa prosekom iz 2014. godine rast industrijske proizvodnje u julu iznosio je 10,5 odsto, a prerađivačke industrije 4,9 odsto. Industrijska proizvodnja u Srbiji u maju ove godine bila je veća za 17,7 odsto nego u istom mesecu prošle godine, a u odnosu na prošlogodišnji prosek bila je veća za 9,8 odsto, saopštio je Republički zavod za statistiku.\nU prvih pet meseci ove godine industrijska proizvodnja je imala neznatan rast, za dva odsto je bila veća nego u istom periodu 2014. godine. U maju je proizvodnja u sektoru snabdevanje električnom energijom, gasom, parom i klimatizacija bila veća za 48,8 odsto nego u istom periodu prošle godine. Sektor rudarstva je zabeležio rast proizvodnje za 23,9 odsto više, dok je rast proizvodnje u prerađivačkoj industriji rast bio 11 odsto. Obim industrijske proizvodnje je u maju ove godine, u poređenju sa istim mesecom 2014, imao je rast u dvadeset i jednoj oblasti, koje u strukturi industrijske proizvodnje učestvuju sa 89 odsto, dok je pad zabeležen u osam oblasti čije je učešće u industriji 11 odsto.\nNajveći uticaj na rast industrijske proizvodnje u maju 2015. godine, u odnosu na isti mesec prošle godine, imale su proizvodnja električne energije, eksploatacija uglja, proizvodnja mašina, opreme i osnovnih metala, kao i proizvodnja pića.\nDesezonirani indeks industrijske proizvodnje za jul u odnosu na jun ove godine, pokazuje da je u ukupnoj industriji ostvaren pad od 1,7 odsto, a da je prerađivačka industrija ostvarila pad od 1,6 odsto, dok u odnosu na prošlogodišnji prosek za industriju pokazuje rast od 10,5 odsto, a za prerađivačku industriju rast od 4,9 odsto.\nProizvodnja malih preduzeća, u kojima radi manje od 50 radnika i koja nisu obuhvaćena redovnim statističkim istraživanjem, prati se na uzorku izabranih jedinica iz sektora prerađivačke industrije.\nKada se uključi ocena industrijske proizvodnje malih preduzeća iz uzorka, industrijska proizvodnja u julu 2015. godine, u odnosu na prosek 2014. godine, kod ukupne industrijske proizvodnje veća je za 10,2 odsto, a kod prerađivačke industrije veća je za 8 odsto.\nSve u svemu ovo su sjajni pokazatelji i nadamo se boljem.\ntop vesti, sjajne vesti, srbija, elektricna energija, rast industrijske proizvodnje, eksploatacija uglja, proizvodnja masina, proizvodnja pica, proizvodnja duvanskih proizvoda, proizvodnja prehrambenih proizvoda, proizvodnja osnovnih metala\nRast industrijske proizvodnje u prvih sedam meseci u Srbiji veći od 6% postavio Nikola Z 02.09.2015


Beograd i Priština se moraju sami sporazumjeti oko tema koje će biti na stolu i rješenja, kaže u razgovoru za DW uticajni evroparlamentarac Dejvid Mekalister. "EU će očuvati striktno posredničku ulogu."\nPoslije skoro dvije godine zatišja, dobro je da predstavnici Beograda i Prištine ponovo pričaju, ali ne treba očekivati brza rješenja, kaže za DW predsjednik Spoljnopolitičkog odbora Evropskog parlamenta Dejvid Mekalister.\n"Ovaj sastanak na najvišem nivou može biti samo početak normalizacije odnosa", navodi Mekalister o sastanku srpskog predsjednika Aleksandra Vučića i kosvoskog premijera Avdulaha Hotija u četvrtak u Briselu.\n"Pozicije su još veoma udaljene i sada je neophodno da obje strane pokažu političku volju i angažman", dodaje Mekalister.\n"Neriješena situacija između Srbije i Kosova ostaje potencijalni faktor destabilizacije za cijeli Zapadni Balkan i time je za cijelu Evropu od političke i posebne bezbjednosne važnost", kaže Mekalister.\nOvaj bivši premijer njemačke pokrajine Donje Saksonije i izvjestilac Evropskog parlamenta za Srbiju dodaje da se Beograd i Priština moraju sami sporazumjeti oko tema koje će biti na stolu i oko rješenja.\n"EU će očuvati striktno posredničku ulogu. Odajem veliko priznanje specijalnom izaslaniku Miroslavu Lajčaku jer mu je uspjelo da, uz inicijativu Francuske i Njemačke, ponovo dovede pregovaračke strane za sto."\nMekalister podsjeća da je Brisel izričito pozdravio ukidanje kosovskih carina na uvoz robe iz Srbije i BiH "jer je to bio uslov da vratimo dvije strane za pregovarački sto. U tom pogledu ta odluka Vlade premijera Hotija zaslužuje priznanje."\nNa pitanje o ideji razmjene teritorija, Mekalister odgovara da rezultat mora biti "saglasnost" dvije strane, a da je "kosovska strana kategorički isključila mogućnost da razmjena teritorija bude na agendi".\nNjemački političar navodi da "američke posredničke aktivnosti" između Srbije i Kosova nisu bile na taj način dogovorene sa EU. Prema Mekalisterovim riječima, vrata za evropsko-američku saradnju na rješavanju kosovskog pitanja ostaju otvorena "ukoliko se poklapaju interesi". "Ali dijalog između Srbije i Kosova je vodila EU i EU će ga i dalje voditi."\nNa pitanje novinara DW zašto još nema vizne liberalizacije za građane Kosova, Mekalister podsjeća da se Evropski parlament ubjedljivom većinom izjasnio za liberalizaciju. "Iz našeg ugla je Kosovo ispunilo sve preduslove. Nažalost, ima država članica EU koji nastavljaju da blokiraju odluku i zato svakako mogu da razumijem razočaranje na Kosovu."\n"Oduvijek sam smatrao da, kada EU postavi zahtjeve i kada ih naši partneri ispune, onda mi moramo zbog sopstvene vjerodostojnosti da ispunimo naš dio dogovora", zaključuje Dejvid Mekalister.\nAutor Pani Pandeli, Nemanja Rujević\nTagovi Srbija i region, Kosovo, dijalog, Mekalister\nOdmrzavanje neposrednog dijaloga Kosovo-Srbija 16.07.2020\nNakon više od 20 mjeseci danas (16.07.2020.) se u Briselu nastavlja dijalog između Kosova i Srbije za normalizaciju odnosa. Problemi ostaju isti, ali su se strane promijenile.\nDijalog: Ubijeni, nestali i protjerani sa Kosova 23.07.2020\nNastavljen dijalog Beograda i Prištine 17.07.2020\n90 burnih godina Georgea Sorosa


Meditacija i deca — Meditacija i relaksacija — Stranica 1 od 3 — Lovesensa.rs\nUčenici koji učestvuju u programu transcedentalne meditacije postižu bolje rezultate na testovima inteligencije kao i na testovima znanja.\nTridesetih godina prošlog veka nemački pshijatar Johan Šultz je razvio metodu autogenog treninga, u kojoj su postojale jasne paralele sa tehnikama joge i meditacije, ali lišene svakog misticizma, s obzirom na to da je meditacija svoje mesto u Zapadnom svetu pronašla kao tehnika relaksacije, a ne deo religijske prakse. Šezdesetih godina je dr Ejnsli Mejers objavila rad pod nazivom Relief without Drugs u kojoj predlaže niz jednostavnih relaksacionih tehnika baziranih na Hindu tradicijama uz pomoć kojih možemo lakše da se izborimo sa anksioznošću, stresom i hroničnim bolovima.\nTaj period se i poklapa sa sve većom liberalizacijom stavova po pitanju ličnih izbora, pa se tako i meditacija više ne inkorporira kradomice u tehnike relaksacije, već se pokreće sve veći broj naučnih istraživanja koja meditaciju i njene efekte mogu sagledati u celosti. Međutim, ono što nam često izmiče kada razmišljamo o meditaciji i njenim blagotvornim uticajima na čoveka jeste da postoji više vrsta meditacija i isto toliko efekata koje možemo postići. Istraživači su tehnike meditacije podelili u tri grupe po načinu na koji se usmerava pažnja: mindfulnes meditation ili ako se usudimo da prevedemo, meditacija prisutnog i svesnog uma kada se pažnja usmerava na šire polje. U ovu grupu tehnika spadaju meditacije tokom kojih osoba posmatra misli, ideje i osećaje ali ne reaguje na njih. Zatim, tu je meditacija u kojoj se osoba fokusira na određeni predmet ili mantru - meditacija usmerene pažnje i treća grupa je kombinacija ove dve grupe tehnika.\nU svemu ne smemo zaboraviti da je meditacija pre svega holistička disciplina gde se postiže ne samo puka fizička relaksiranost, već se usuđujemo da zakoračimo dublje u sopstvenu svest, probudimo je, izvučemo na površinu i na taj način podstičemo jedinstven osećaj prisutnosti u sadašnjem momentu.\nU proteklih nekoliko decenija sprovedeno je nekoliko stotina istraživanja koja su pokušala da objasne kako i zašto tehnike meditacije deluju. Objavljeno je na hiljade radova koji upoređuju tehnike meditacije sa standardnim tehnikama relaksacije i efekti koji se postiži na bihejvioralnom novou su uglavnom slični, odnosno, ne postoji velika razlika u efektima koje dobijamo meditacijom i kada, na primer, pokušamo sebe da umirimo slušajući muziku ili sedeći mirno u tišini. Međutim, ono što bitno izdvaja meditaciju jeste subjektivni osećaj onoga ko meditira: mogućnost sagledavanja odnosa, sebe, okoline na jedan potpuno nov način koji omogućava da se razmrse petlje koje nas sputavaju.\nNeurolozi sa Harvarda i MIT univerziteta su istraživali kako i zašto meditacija povoljno utiče na smanjenje hroničnih bolova. U sprovedenom istraživanju (Brain Research Bulletin, 2007) pokazalo se da su ispitanicima koji su praktikovali meditaciju prisutnosti za smanjenje stresa, nakon osam nedelja bile značajno povećane amplitude alfa talasa. Njihovo objektivno stanje je ostalo nepromenjeno ali je značajno povećana njihova sposobnost da aktiviraju svest o određenoj telesnoj senzaciji i na taj način kontrolišu jačinu tog oseta. Pored ovoga, ispitanici su bili relaksirani i sposobni da znatno smanje nivo stresa i svoju reakciju na njega.


Air Serbia: peti rođendan uz promo cene avio-karata - Turizmo.rs magazin\nAir Serbia: peti rođendan uz promo cene avio-karata\nEr Srbija, nacionalna avio-kompanija Republike Srbije, povodom petog rođendana koji proslavlja 26. oktobra, za svoje putnike pripremila je specijalnu rođendansku ponudu avio-karata za čak 19 najpopularnijih evropskih destinacija po značajno sniženim cenama od 79 evra do 239 evra.\n„Raduje nas što ovaj značajan jubilej Er Srbije sada već tradicionalno obeležavamo posebnom rođendanskom ponudom avio-karata za naše putnike, jer su upravo oni doprineli da budemo ponosni na postignute rezultate. A ponosni smo na pet godina konstantnog rasta i unapređenja usluga, ponosni na milione putnika koje smo do sada prevezli, kao i na titulu najbolje regionalne avio-kompanije. Zahvalni na poverenju koje nam je ukazano tokom prethodnih godina, trudićemo se ne samo da ga opravdamo, već i da nadmašimo očekivanja i standarde”, rekla je Dragana Frantov Nikolić, direktorka Komercijale Er Srbije.\nPovratne karte sa uključenim svim taksama i naknadama, biće dostupne za kupovinu do 31. oktobra, i odnose se na putovanja od 8. januara do 15. juna 2019. godine, izuzev u periodu između 19. aprila i 3. maja 2019. godine.\nKupovina karata u okviru specijalne rođendanske ponude, moguća je preko naše internet stranice turizmo.rs/avio-karte ili pozivanjem broja Kontakt centra 011 415 21 53.\nAviokompanije Promocijeair serbia er srbija promocije rodjendan rodjendanska promocija\nVrnjačke terme – Vrnjačka banja dobija nove hotele\nU našem narodu Mitrovdan, u Grčkoj – Dan Soluna


Energetska zajednica: Sankcije za BiH zbog gasa\nEnergetska zajednica koja je zasjedala u petak u Tirani usvojila je sankcije protiv BiH jer ova država nije usvojila Drugi energetski paket u sektoru gasa, tačnije nije usvojila Zakon o gasu na državnom nivou, kojim bi umjesto nadležnosti entiteta ona bila prenesena na Regulatornu agenciju za energetiku BiH.\nMinistar vanjsketrgovine i ekonomskih odnosa Mirko Šarović, koji je učestvovao na ovoj konferenciji, kaže kako se više radi o paketu mjera za BiH, nego o sankcijama, koje ovise o napretku BiH?\n“Te mjere su na neki način relativizovane i nisu tako jake, kakve su bile u prvom dokumentu, zahvaljujući zemljama, prevashodno Makedoniji, Crnoj Gori i Srbiji. Najvažnije je, rekao bih, pitanje odnosa spram Evropske komisije, koja će zavisno od napretka BiH primjenjivati ili neće primjenjivati odgovarajuće sankcije. Ukoliko budemo napredovali neće nam biti uskraćena sredstva za projekte iz oblasti gasa, a ukoliko budemo tapkali u mjestu i ne budemo provodili obaveze implementacije EU zakonodavstva moguće je da nam budu uskraćena sredstva iz EU fondova. Te moguće mjere, odnosno koraci spram BiH su uslovne, ovisno o tome da li ćemo iskoristiti ovu godinu predsjedavanja. Od drugih mjera koje nisu toliko bitne, izdvojio bih to da BiH ne može narednu godinu glasati o budžetu. Na neki način BiH data je poslijednja šansa i mogućnost da izvrši svoje obaveze i ukoliko ih ne budemo izvršavali suočićemo se sa velikim finansijskim problemima”, objašnjava ministar Šarović.\nEnergetska zajednica, pored sankcija za BiH, prihvatila je obaveze energetske efikasnosti koje važe za Evropsku uniju i propis o izgradnji energetske mreže u regionu koji će i zvanično omogućiti finansiranje prioritetnih projekata iz evropskih fondova.\nNa godišnjem sastanku Ministarskog vijeća Energetske zajednice u Tirani usvojen je i plan povećanja efikasnosti Zajednice i njene otvorenosti za javnost.\nDirektiva će zahtijevati od članova Energetske zajednice da usvoje mehanizme za uštedu energije u distributivnim i maloprodajnim energetskim kompanijama, da promovišu efikasnost u sistemima grijanja i hlađenja, kao i kogeneraciju, i da primjenjuju godišnje ciljeve za renoviranje zgrada centralne vlasti.\nUsvojene smjernice za Transevropsku energetsku infrastukturu uspostaviće sveobuhvatni regulatorni i pravni okvir za usklađivanje izdavanja dozvola i pravne procedure za projekte od zajedničkog interesa za Eneretsku zajednicu i ti projekti će dobiti i formalnu mogućnost da se finansiraju iz pretpristupnih IPA fondova i linije za investicije u susedstvu.\nNa sjednici u petak istaknuto je usvajanje prijedloga grupe visokog nivoa za razmatranje reformi Energetske zajednice, što će omogćuiti unaprijeđenje procedure za rješavanje sporova, ali i veće uključivanje javnosti u rad Zajednice kroz uspostavljanje Parlamentarnog plenuma Energetske zajednice i saradnju sa organizacijama civilnog društva.\nUsvojen je i plan reformi za iduću godinu a jedna od njih je uspostavljanje zajedničkog akta o sigurnosti snabdijevanja gasom 28 zemalja članica EU i osam članica Energetske zajednice, što je predložila Evropska komisija, a podržali ministri zemalja članica EU.


Jeftini letovi iz Kelna za Milano - Avio karte Keln Milano - eSky.rs\nAvio karte za Milano\nAvio karte iz Kelna za Milano\nPretražite letove iz Kelna za Milano\nProverite najbolje prilike za letove iz Kelna za Milano\nKada rezervisati letove za Milano\nDirektni letovi s avio kompanijom:\tRyanair (FR),\tGermanwings (4U).\n✔ Postoje li posebne ponude za letove iz Kelna za Milano na eSky.rs?\n✔ Mogu li se pobrinuti za osiguranje prilikom rezervacije leta iz Kelna za Milano?\n✔ Ako rezervišem let iz Kelna za Milano, mogu li da rezervišem ujedno i smeštaj?\n✔ Koje avio-kompanije nude letove iz Kelna za Milano?\nBudite sigurni, da na eSky.rs ponuda letova iz Kelna za Milano uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Keln - Milano\nJeftini letovi do Nemačke Jeftini letovi iz Nemačke Jeftini letovi za Memingen Jeftini letovi iz Memingena Jeftini letovi za Noyon Jeftini letovi iz Noyon\nJeftini letovi do Kipra Jeftini letovi iz Kipra Jeftini letovi do Narok Keekorock Jeftini letovi od Narok Keekorock


REAKCIJE Izbori će biti ponovo održani 23. juna\nNajveća opoziciona stranka u Turskoj Republikanska narodna partija saopćila je da odluka o ponovnom održavanju izbora u Istanbulu ukazuje na "čistu diktaturu".\nVrhovni izborni odbor Turske nešto ranije je odlučio da ponovo budu održani lokalni izbori u Istanbulu, nakon što se vladajuća stranka Pravde i razvoja (AKP) predsjednika Redžepa Tajipa Erdoana (Recep Tayyip Erdogan) žalila na navodne "brojne nepravilnosti".\n- Ilegalna je svaka pobjeda protiv vladajuće partije Pravde i razvoja. Ovaj sistem koji nadvladava volju naroda i zanemaruje zakon nije demokratski niti legitiman. Ovo je čista diktatura - naveo je u poruci na Twitteru zamjenik predsjednika Republikanske narodne partije Onursal Adiguzel.\nTurska Izbori Opozicija\nErdoan priznao izborni poraz u Istanbulu: Vrijeme je da se rukujemo i zagrlimo jedni druge\nErdoanova AK partija traži poništenje i organiziranje novih izbora u Istanbulu


SIPA uhapsila Ziju Mutapa, oca Alise Mutap i Hasana Dupovca, bivšeg načelnika MUP-a KS za saobraćajne istrage\nSaznajemo da su pripadnici SIPA-e, po nalogu Tužilaštva BiH uhapsili dvije osobe zbog zloupotrebe položaja i ometanja istrage. Prema nezvaničnim informacijama “Avaza”, uhapšen je Hasan Dupovac, bivši načelnika MUP-a KS za saobraćajne istrage.\nDupovac, je bio šef odsjeka za saobraćajne istrage u vrijeme kada je Dženan Memić ubijen, ali i osoba koja je uzela izjavu od Alise Mutap, bivše djevojke Dženana Memića, u prisustvu njenih roditelja.\nU toku je pretres i kuće Zije Mutapa, oca Alise Mutap, koji je također uhapšen i osumnjičen. Podsjetimo, Alisa Mutap je bivša djevojka Dženana Memića, koja je bila s njim u noći kada je u Velikoj aleji na Ilidži zadobio smrtonosne povrede.


Samostalni Zivot Kragujevac | Drinska regata za osobe sa invaliditetom 2016\nČetvrtu godinu za redom članovi Centra za samostalni život osoba sa invaliditetom Kragujevac učestvuju na Međunarodnoj Drinskoj regati za osobe sa invaliditetom u organizaciji Sportsko rekreativnog udruženja "Sve je moguće" iz Beograda.\nOve godine uz finansijsku podršku grada Kragujevca u okviru programa rada za 2016 godinu na regati je učestvovalo 27 članova Centra za samostalni život OSI Kragujevac. Članovi Centra su zajedno sa sportskim klubovima sedeće odbojke, boćanja, stonog tenisa i kluba snage, promovisali značaj sportsko rekreativnih aktivnosti za osobe sa invaliditetom.\nOvogodišnja regata je okupila veliki broj osoba sa invaliditetom iz regiona (Bosne i Hercegovine, Makedonije, Hrvatske, Grčke i Srbije) sa preko 200 učesnika.\nBez obzira na probleme u organizaciji koji su doveli do otkazivanja spusta niz Drinu, imali smo još jedno lepo iskustvo u zajedničkom druženju i ostvarivanju nekih novih poznanstava koja će nadamo se rezultirati u budućnosti zajedničkim aktivnostima.


Lakši rad službenika i službenica uz aplikaciju „Oglasna tabla” : Inkluzija\nLakši rad službenika i službenica uz aplikaciju „Oglasna tabla”\nMinistarstvo državne uprave i lokalne samouprave pokrenuće u 2019. godini aplikaciju „Oglasna tabla”, namenjenu službenicima i službenicama na lokalu preko koje će dobijati sve potrebne informacije i novosti vezane za njihov rad, izjavio je ministar državne uprave i lokalne samouprave Branko Ružić.\n„Svi od službenika očekuju da budu ljubazni i efikasni, a sada je prvi put osmišljen projekat koji će im pomoći u radu i koji će im obezbediti preko potrebnu podršku”, rekao je Ružić.\nOn je precizirao da će preko te aplikacije službenici/e u svakom trenutku, pravovremeno, imati informacije o aktivnostima u okviru reforme javne uprave, kao što je npr. primena određenih zakona, pojašnjavanje novina, kontakt osobu koju mogu da pitaju za svaku nedoumicu, kao i o oglašavanju slobodnih radnih mesta i mogućnostima za stručno usavršavanje.\n„Više neće morati da čekaju informacije i objašnjenje od nadležnih iz lokalne samouprave, već će svako biti lično informisan o novostima”, kazao je Ružić.\nIako će za početak aplikaciju testirati na 10 opština, nakon čega će, u 2020. godini, uslediti umrežavanje svih opština i gradova u Srbiji, ministar je istakao da je cilj „da svih 500.000 službenika budu u toku sa promenama, imaju sa kim da se konsultuju ako im nešto nije jasno ili žele da se usavrše u svom poslu i tako, zajedno budemo zadovoljniji radom, što će rezultirati i kvalitetnijim uslugama koje pružamo građanima”.\nRužić je naveo da će se tokom pilot faze pokazati prednosti i eventualne manjkavosti programa, kako bi se tokom 2020. godine instalirala aplikacija na svim računarima svih zaposlenih u upravi. Nakon toga, u planu je da se aplikacija proširi i na druge državne organe.\nIz budžeta ministarstva za ovaj projekat u narednoj godini izdvojeno je 36,4 miliona dinara.


U LESKOVCU SE RAZVIJA RURALNI TURIZAM - Televizija K-1\nU LESKOVCU SE RAZVIJA RURALNI TURIZAM\nU organizaciji grada Leskovca, Odeljenja za privredu i poljoprivredu – Odseka za lokalno-održivi razvoj i Turističke organizacije grada Leskovca održana je konferencija pod nazivom „Ruralni turizam u funkciji razvoja grada Leskovca u prostorijama Akademije strukovnih studija Južna Srbija.\nOd jednog seoskog turističkog domaćinstva u 2020.sada ih ima sedam na teritoriji grada Leskovca, a u najavi je i selo Babičko.\nCilj današnje konferencije je bio da se apostrofira značaj ruralnog turizma za sveukupni razvoj grada Leskovca, predstave dosadašnji rezultati u ovoj oblasti i povežu sve aktere koji učestvuju u planiranju, razvoju i promociji turizma i turističke ponude na nacionalnom i lokalnom nivou, kao i svi zainteresovani učesnici za oblast ruralnog turizma. Na teritoriji grada Leskovca sa 144 naseljenih mesta se beleži porast, odnosno udvostručenje broja onih domaćinstava koja se bave ruralnim turizmom, a u najavi sui čitava sela koja bi mogla da se bave ovom delatnošću.\nU strategiji razvoja turizma Srbije ruralni turizam je važan i prepoznat za period od 2016.do 2025.godine kao jedan od prioritetnih turističkih proizvoda, što je posebno došlo do izražaja tokom epidemije korona virusa, naglasila je Jasna Simović, šef resora za razvoj turističkih ponuda minsitarstva turizma. Država pruža podršku razvoju turizma kroz subvencije, kredite i obuke, ali mnogo toga zavisi i od prepoznavanja značaja ove oblasti lokalnih samouprava .\nGrad Leskovac je izradio i strateški dokument kao smernicu pod nazivom Program razvoja turizma sa akcionim planom za petogodišnji period od 2020.do 2025.godine.\n← Vesti TV K1 20 12 2021\nUHAPŠEN ZBOG KRADĐA I TEŠKIH KRAĐA


Aktuelno, 16 januar 2015\nSuleiman Schwartz krivicu za radikalizaciju islama vidi u Moskvi. U ovaj proces je uključen slavensko pravoslavni imperijalizam koji je napadao Bosnu, koji je napadao na Kavkazu, i koji sada podržava užasni sirijski režim , kaže Schwartz.\nSAD: Vjera i sloboda izražavanja ne isključuju jedna drugu\nRusija: Podijeljene reakcije na napade u Parizu\nDok su ruska vlada i javnost osudile napade, neki dovode u pitanje granice slobode govora, a neki zagovaraju teoriju zavjere.\nNastavljaju se transferi zatvorenika iz baze Guantanamo\nNajnovijim potezom sve bliži cilj administracije predsjednika Obame da zatvori ovu zatvorsku jedinicu za osumnjičene za terorizam.\nKomisija UN-a za ljudska prava traži od Rijadha da obustavi bičevanje bloggera\nRaif Badawi je osudjen na deset godina zatvora i hiljadu udaraca po optužbi za bogohuljenje\nBelgija: Dvoje mrtvih u antiterorističkoj operaciji\nPrema izvještajima lokalnih medija policija je privela nekoliko osumnjičenih. Belgijski zvaničnici saopštili su da policija provjerava radikalne islamiste koji su se, kako navode, vratili u Belgiju iz Sirije gdje su učestvovali u ratu.


Coprix Media uspešno organizovao StartUpLive Belgrade 2013\nVI STE OVDE: POČETAK > Naše objave > Coprix Media uspešno organizovao StartUpLive Belgrade 2013\nStartUp Live Belgrade 2013, startap događaj organizovan od strane kompanije Coprix Media, uspešno je održan u periodu od 10. do 12. maja 2013. godine u Beogradu, Srbija.\nStartUp Live je trodnevni startap događaj koji omogućava umrežavanje i resurse za pojedince i timove kako bi krenuli od ideje do lansiranja za samo jedan vikend.\nDogađaj okuplja ljude sa idejama i aktivnim startapima, ali i ljude koji bi želeli da se priključe startapu – programerima, dizajnerima, ljudima iz marketinga, prodaje, itd.\nPrvog dana događaja, učesnici su dobili praktične smernice kako da prezentuju svoju ideju. Formirali su timove koji su naredna dva dana radili sa mentorima. Mentori su izabrani među uspešnim investitorima, preduzetnicima i trenerima. Kroz više radionica učesnici su naučili o Lean metodologiji, gde i kako da registruju svoju kompaniju i kako da pičuju pred klijentima i investitorima. Inspirišući startapi, poput Strawberry Energy-a, sa realnim uspehom na domaćem i međunarodnom tržištu podelili su svoje bogato iskustvo.\nPoslednji dan događaja timovi su prezentovali svoje ideje pred panelom sudija koji je izabrao najbolje ideje, a svim učesnicima dao neprocenjiv fidbek za budući razvoj.\nNajuspešniji timovi nagrađeni su sa mnogo sjajnih nagrada. To uključuje 2 karte za PIONEERS Festival 2013 u Beču (Top preduzetnički događaj u EU), tri Prestigio MultiPad tableta, jedna karta za Belgrade Venture Forum (Serbian Venture Network), jedna karta za SBAN fund raising događaj, i mnoge druge.\nOrganizovanje StartUp Live Belgrade je veoma važno za Coprix Media, jer osećamo potrebu da damo doprinos zajednici iz koje smo potekli. Na ovaj način, takođe želimo da damo primer drugima, kao i mogućnost da kreiraju svoj sopstveni startap.


Nataša će sutra pevati na „Petrovačkoj noći“\nNastupajućeg vikenda Nataša će pevati i u Crnoj Gori i u Srbiji. U petak, 27. avgusta, priliku da je čuju imaće svi koji posete manifestaciju „Petrovačka noć“, a odmah sutradan, 28. avgusta, Nataša će zajedno sa bendom nastupiti u Osečini na nacionalnoj izložbi „Dani šljiva“.\nOsim Nataše, u Osečini će nastupiti i prelepa hrvatska pevačica Severina kojoj je Nataša, podsećamo, bila gost na beogradskom koncertu i njih dve su od tada postale dobre drugarice. Ovo će biti dobra prilika da učvrste prijateljstvo. Severina će otpevati stare hitove kao i numeru sa poslednjeg albuma „Zdravo, Marijo“ koji je snimila sa Bregovićem.\nInače, Nataša nastupa na „Danima šljiva“ zato što su posetioci proteklih manifestacija u anketi, na listi želja, istakli upravo ovu šarmantnu Novosađanku.


Slobodan Vasković - Sa druge strane...: “Nekakav tekstuljak”: “NIN” nakon četiri mjeseca “otkrio” razlog sukoba Dodika i Vučića\n“Nekakav tekstuljak”: “NIN” nakon četiri mjeseca “otkrio” razlog sukoba Dodika i Vučića\nTekst u NIN-u\n“Dodik sve usamljeniji”, naslov je teksta u NIN-u, čiji je autor Branislav Božić, dopisnik tog nedeljnika iz Banjaluke.\nU tekstu Božić, koji je sasvim dobro obaviješten, navodi da stvarni razlog sukoba Aleksandra Vučića i Milorada Dodika nije referendum, već, kako kaže, “jedan papir o kojem se u javnosti gotovo ništa ne zna, a riječ je o nekakvom tekstuljku koji su sastavili Dodikovi ljudi od posebnog povjerenja, a koji vole da ih zovu stručnjacima za bezbjednosni i obavještajni rad”.\nBožić još navodi da je u “ nekakvom tekstuljku” red istine, red spekulacije, malo teorija zavjere… i da se sve “pretvorilo u jednu dječiju obavještajnu igru”.\n“I sad je Vučić vrlo ljut, a Dodik prilično pogubljen, jer mu više ne prolazi priča da samo on zna kako sa Beogradom”, zaključio je Božić.\nO “nekakvom tekstuljku”, kao razlogu Vučićeve ljutnje na Dodika, pisao sam još 31. avgusta ove godine u tekstu “Podvala Dodikovih saradnika Vučiću”.\nPodvala Dodikovih saradnika Vučiću (31.08.2016.)\nDan nakon što sam objavio ovaj tekst, “Euroblic” je javnosti obznanio postojanje velike zavjere, a prenijela ga je SRNA i ostali brojni mediji, mahom Režimski.\nSRNA/01.septembar 2016.: Akcija “Vruća kasna jesen – rana zima” protiv Republike Srpske i Srbije?\nObavještajno-bezbjednosna agencija /OBA/ BiH pokrenula je akciju “Vruća kasna jesen – rana zima” s ciljem destabilizovanja Republike Srpske i Srbije, piše “Euroblic”.\nU posjedu ovog lista je povjerljivi dokument bezbjednosnih službi, dostavljen najvišim srpskim zvaničnicima sa obje strane Drine, u kome se tvrdi da “OBA sve više izmiče nadzoru i kontroli”.\nDio "dokumenta" o napadu na RS i Srbiju, napisan u Dodikovom kabinetu\nU dokumentu se navodi i da OBA “planira incidente” u Srpskoj i Srbiji, zbog čega je pokrenuta akcija na teritoriji BiH i Srbije.\nOperacija “Vruća kasna jesen – rana zima” podrazumijeva akcije obavještajnih i paraobavještajnih tijela i organizacija, poput službi, agencija, neformalnih radikalnih i ekstremnih grupa, nevladinih organizacija, pojedinaca – saradnika sa iskustvom.\nU povjerljivom dokumentu navodi se da otuđeni centri moći u OBA planiraju sedam kategorija obavještajnih aktivnosti – od prikupljanja informacija, prisluškivanja i praćenja vodećih srpskih političara, do preduzimanja agresivnih akcija u Srpskoj i Srbiji.\n“Euroblic” piše i da za ovu operaciju zna Bezbjednosno-informativna agencija /BIA/ Srbije koja je otkrila mnoge mjere praćenja i tehničkog nadzora koje se iz Sarajeva, u okviru akcije, preduzimaju prema najodgovornijim državnim funkcionerima Srbije.\nIzvori lista tvrde da su preduzimanje agresivnih akcija i primjena nasilnih metoda planirani kao reakcija na zakazani referendum o Danu Republike i da će biti realizovani bez obzira na to da li će on biti održan i ma kakvi rezultati referenduma bili.\nU informaciji bezbjednjaka, između ostalog, piše da bošnjačka komponenta u OBA mjesecima prati i prisluškuje predsjednika Republike Srpske Milorada Dodika, premijera Srpske Željku Cvijanović, predsjednika Narodne skupštine Republike Srpske Nedeljka Čubrilovića i brojne političke funkcionere i predstavnike Srpske u Sarajevu.\nCijela priča o akciji “Vruća kasna jesen – rana zima protiv Republike Srpske i Srbije?”, jeste konstrukcija “Dodikovih ljudi od posebnog povjerenja, a koji vole da ih zovu stručnjacima za bezbjednosni i obavještajni rad” i njen cilj je bio da se, pred izbore, pojača “vanredno stanje” i pokaže koliko su “Dodik, Vučić, Srbija i RS” ugroženi, kako bi se birači što više okrenuli ka SNSD-u.\nU cijeloj ovoj postavci (i dokumentu napisanom u Dodikovom kabinetu), Vučić je bio kolateral Dodikovih izbornih htijenja i bezočno je izmanipulisan 19. avgusta, na sastanku u Donjoj Gradini, kada su mu predati lažni transkripti.\nVučić je tada izgovorio niz teških optužbi na račun Mladena Ivanića i Igora Crnatka, koji su, takođe, bili prisutni tom sastanku.\nSituacija je bila krajnje napeta i veoma negativna; Kada su službe Srbije utvrdile da je Dodik izvarao Vučića, došlo je do sukoba o kojem sam i pisao 31.08.. Vučić je nakon toga povukao optužbe na račun Ivanića i Crnatka.\nInteresantno je da se tek četiri mjeseca nakon ovih događaja u NIN-u objavljuje, vrlo suptilno, jedan od razloga zahlađenja odnosa Vučića i Dodika.\nOčito je da je vlastima Srbije bilo itekako važno da baš ovih dana, kada je više nego jasno da sukob Vučića i Dodika postoji, na vrlo rafiniran način ukaže na njegovo izvorište i stvarnu prirodu šefa Režima u Republici Srpskoj.


Početak/Društvo/Svako stablo posečeno na Bulevaru Nemanjića biće zamenjeno sa pet novih sadnica\nNiške Vesti 1. decembra 2020.\nRadnici JKP „Mediana“ posekli su kedrove na Bulevaru Nemanjića, pored gradilišta novog tržnog centra „Delta planeta“. Grupa građana iz Niša je zbog toga negodovala na licu mesta. Seča kedrova koji su se nalazili na javnoj površini izazvala je negodovanje javnosti uz obrazloženje da se na taj način uništava zelenilo u gradu.\nOglasili su se i iz kompanije “Delta Planeta” koji su najavili da će po završetku gradnje oko šoping mola zasaditi 140 novih stabala, ali građani Niša su ogorčeni što je posečeno drveće staro svega 15 godina.\nDa će novo drveće biti posađeno potvrdio je danas i Nenad Stanković, gradski većnik resorno zdužen za investicije koji se sa gradonačelnicom Niša Draganom Sotirovski obišao radove na izgradnji prilaznik saobraćajnica i kružnog toka u ulici Blagoja Parovića.\n“Seča drveća je planirana u skladu sa planskim dokumentima, a investitor je dužan da za svako posečeno drvo kupi pet novih sadnica. Dakle, u ovom slučaju je JKP “Mediani” plaćena seča drveća, kupovina novih sadnica i njihovo sađenje. Svako drvo, uključujući kedrove ali i topole koje su bile ovde i koje su posečene, biće zamenjene sa pet stabala. Biće posađeno 140 novih sadnica kada za to dođe vreme, odnosno kada počne sadnja”, objasnio je Stanković.\nDirektor JKP „Mediana“, Dragoslav Pavlović rekao je u emisiji „Belle amie popopodnne“ da je posečeno 18 kedrova, a da će za koji dan početi sadnja novih kedrova na lokacijama koje odrede stručnjaci iz Zelenila tog preduzeća. Investitor je uplatio sredstva Mediani za te namene, kazao je Pavlović.\nBulevar Nemanjića Delta Planet Nenad Stanković seča kedrova\nOpljčkana banka na Bulevaru Nemanjića\n2. decembra 2020. u 08:45\nTa nova stabla ce da izrastu za jedno mesec godina,ako se uopste prime,jer ih je od svih cetinara najteze uzgojiti.


Nikšić je komentirao i moguće koalicije na različitim razinama, te je posebno naglasio da SDP ne zanimaju matematičke koalicije već isključivo program.\nEvidentno je i na ovim izborima bilo da se mešetari na sve strane. Kako komentirate činjenicu da je bilo gotovo pola miliona nevažećih listića?\n(Revolucija.info / Dnevni list)\nSDA POSTIGLA SVJETSKI REKORD Kandidirali smo oktobarske izbore za Guinnessovu knjigu rekorda po krađi glasova!\nCIK danas neće odlučivati o raspodjeli mandata za Dom naroda\tHaris Silajdžić kandidat za specijalnog izaslanika UN-a u Siriji


Kvaka 23 :: Tema :: Bojkot (ne)će biti neophodan\nBojkot (ne)će biti neophodan\nPod ovakvim uslovima apsolutno nema smisla učestvovati na izborima, jer tu nema nikakvog biranja i nikakvih izbora, smatra predsednik Demokratske stranke (DS) Zoran Lutovac, dok se poslanik DS Balša Božović nada da je,u saradnji s predstavnicima Evropskog parlamenta, moguće doći do uslova za fer i slobodne izbore i da bojkot neće biti neophodan.\n"Aleksandru Vučiću odgovara neka vrsta apstinencije, da nema više onih koji će mu praviti probleme, da nema više onih koji će pitati", rekao je Božović u serijalu Kvaka 23 Novinske agencije FoNet.\nOn smatra da se Vučić plaši slobodnih izbora, da je učinio sve da izbori ne budu slobodni, a da je upravo borba za takve izbore najpametniji i najbrži način za njegovu smenu.\nOdustajanje od toga, po njemu, značilo bi "da smo odlučili da jedan režim rušimo na ulici, a bilo kakva vrsta nemira, potencijalnog građanskog rata ili uličnih sukoba - neće doneti apsolutno ništa dobro".\nIpak, Božović dozvoljava mogućnost bojkota, ukoliko ne bude bilo uslova: "Bojkot je moguć, ali je to poslednja opcija, nikako cilj".\nS druge strane, Lutovac tvrdi da bi izbori u ovom trenutku bili samo formalni, a ne i suštinski.\nNe možete imati suštinske izbore ako nemate slobodne medije, odgovarajući izborni proces i administraciju, ni mogućnost da građani bez pritisaka i tajno glasaju. Ništa od toga u ovom trenutku nemamo, rekao je Lutovac novinarki Tamari Skrozza.\nOn još napominje da u redovima vlasti ne postoji spremnost da se prihvati kompromisni pristup na koji je opozicija pristala.\nPrema njegovoj oceni, zato dalja okupljanja na Fakultetu političkih nauka apsolutno nemaju smisla i ne vode ka rezultatu.\n"Kada bude odlučivala šta će raditi u narednom periodu, DS će, pre svega, određivati svoju sudbinu, ali u velikoj meri i zajedničku sudbinu onoga iza čega stoji opozicija", predviđa Lutovac.\nPo njemu, opozicija u uređenim demokratskim državama nema razloga za ujedinjavanje, dok je u Srbiji, u ovom trenutku, to ujedinjavanje neophodno, jer ne postoji pojedinačna snaga koja može da izazove promene u društvu.\nOba sagovornika FoNeta smatraju da je DS i dalje integrativni faktor na srpskoj političkoj sceni.\nLutovac objašnjava da zato i postoje pritisci sa svih strana da DS učestvuje na izborima.\nKako ukazuje, ti pritisci dolaze "pre svega onih koji su zainteresovani da se da legitimitet izbornim neuslovima, da se pridobije neko od stvarne opozicije".\nSlično njemu, Božović napominje da ni u teoriji ne postoji rešenje za smenu ovog režima bez DS.\nOna predstavlja "potencijal od milion glasova" koji omogućava da se Srbija u narednom izbornom ciklusu ili u nekoliko narednih izbornih ciklusa, vrati na put na kojem je bila u vreme Zorana Đinđića ili Borisa Tadića, uveren je Božović. (kraj) zvs/ts 11:58


Naftna kompanija NIS renovira i modernizuje benzinske stanice u Srbiji - Retail Serbia\nNov, modernizovan objekat u mreži kompanije NIS, otvoren je kao dvadesetšesti objekat premium brenda GAZPROM u Srbiji. Renovirani objekat nalazi se na autoputu Beograd - Zagreb, opremljen je po najsavremenijim tehnološkim, bezbedonosnim i ekološkim standardima i poseduje pet ostrva sa dvostranim multifunkcionalnim automatima za točenje goriva.\nBenzinska stanica kompanije NIS, "Zmaj 1" , ujedno je i peti maloprodajni objekat u mreži ove kompanije na kome će biti omogućeno punjenje automobila na električni pogon.\nPovodom otvaranja renovirane pumpe, generalni direktor NIS-a Kiril Tjurdenjev izjavio je: "Od 2009. godine u modernizaciju naše maloprodaje u Srbiji uložili smo više od 200 miliona evra. Ova ulaganja će i nadalje biti jedan od prioriteta za NIS. Otvaranjem nove benzinske stanice "Zmaj" istovremeno jačamo naše strateško partnerstvo sa Beogradom i donosimo najmodernije trendove u oblasti maloprodaje u Srbiju. U tome imamo snažnu podršku naših partnera iz Vlade Srbije i Grada Beograda".\nRekonstruisani objekat je na mnoge načine inovativni projekat jer u svojoj ponudi sadrži široku paletu goriva domaće proizvodnje, odabran asortiman dopunskih proizvoda u okviru Drive Cafe restorana, a od sada po prvi put se u sastavu maloprodajng objekta nalazi i McDonald’s restoran.\nTim povodom, direktorka marketinga i komunikacija u kompaniji McDonald’s Srbija, Desanka Landauer izjavila je: "Prethodne godine smo otvorili tri nova restorana i renovirali ovaj jedan restoran, koji danas svečano otvaramo i koji je jedan od omiljenih restorana naših gostiju. Želja, nas u McDonald’s-u, je da budemo dobar poslovni partner u zajednici u kojoj poslujemo, tako da smo ulaganjem u ovaj restoran doprineli razvoju opštine Zemun, kao jedne od većih beogradskih opština. Nastavićemo sa razvojem i ove godine, otvaraćemo nove restorane i nova radna mesta".\nU kompletnu rekonstrukciju i modernizaciju ovog objekta kompanija NIS uložila je preko 3 miliona evra.\nKompanija NIS na tržištima Srbije i regiona upravlja mrežom od preko 400 benzinskih stanica sa dva maloprodajna brenda, NIS Petrol i premium brend GAZPROM. Kompanija posluje na tržištima Bosne i Hercegovine, Bugarske i Rumunije. Na teritoriji Grada Beograda NIS raspolaže mrežom od 63 maloprodajna objekta u čiji razvoj i modernizaciju je kompanija od 2009. godine uložila više od 30 miliona evra.\nSrbija,\tBeograd,\tGazprom,\tBenzinske pumpe,\tkompanija\totvaranje\tobjekat\trenovirani\tNIS Petrol\tZmaj\tKiril Tjurdenjev\nDatum poslednje izmene 21 januar 2022


Po nalogu dežurnog zamenika javnog tužioca Prvog osnovnog javnog tužilaštva u Beogradu određeno joj je zadržavanje do 48 sati zbog postojanja osnova sumnje da je izvršila krivično delo - teško delo protiv zdravlja ljudi, nadrilekarstvo i nadriapotekarstvo i neovlašćeno bavljenje određenom delatnošću.\n- Lice mi je bilo sve crvenije i crvenije. Ona mi je rekla da je to normalna procedura, da je to nova koža - kaže jedna od klijentkinja Olgice Markanović Naida Gedžo i dodaje da se zabrinula kada je videla kako izgledaju druge žene.\n- Na osnovu fotografija i svedočanstava pacijenata vidi se da je izuzetno nestručno rukovano tim uređajem. Vidi se da je umesto tih sitnih precizno definisanih oštećenja dovođeno do opekotina kože trećeg stepena i topljenja hrskavice sa čime idu trajni ožiljci i deformiteti - kaže doktor estetske i antiejdžing medicine dr Srđan Prodanović.\n- Neće biti kontrolisani samo oni koji su registrovani, već ćemo dalju aktivnost usmeravati da ciljano radimo nadzore - navodi Jelica Radulović iz Ministarstva.


Kako zameniti ulje - Kakopedija.com\nPočetna » Automobili » Servis i održavanje » Kako zameniti ulje\nGoran Krstović 22 фебруара, 2011 Servis i održavanje Ostavite komentar 14,444 Pregleda\nZameniti ulje na vozilu je veoma prosto, pa ipak pored toga većina vas za ovo plaća majstorima. Prvo što bi trebalo da znate redovna kontrola i zamena ulja na automobilu je veoma važna stvar, i spada u najbitniju stvar kada je u pitanju održavanje vašeg vozila. Redovna zamena ulja će u mnogome doprineti da vaš motor radi pravilno, bez pregrejavanja, a svakako će smanjiti habanje metalnih površina u motoru., što će na kraju produžiti vek trajanja vašeg motora.\nKada pričamo o zameni ulja znajte da period menjanja ulja varira u zavisnosti od motora koji imate kao i od vrste ulja koje koristite, ali okvirno ulje treba menjati na na svakih 5-10 hiljada pređenih kilometara.\nPre nego što krenemo sa postupkom zamene ulja, znajte da se pri zameni ulja u motoru uglavnom menj i filter za ulje.\nU daljem tekstu ćemo objasniti ceo postupak:\n1) Kupite odgovarajuće ulje koje koristite kao i filter, ako niste sigurni šta treba da kupite, pitajte na benzinskoj pumpi ili u servisu gde kupujete ulje.\n2) Kada ste kupili sve sto vam je potrebno, potrebno je da vozili ugasite sačekate da se malo ohladi, postavite ga na neki kanal ako ste u mogućnosti, a ako niste onda ga jednostavno parkirate kod sebe u dvorištu, garaži ili na ulici, samo gledajte da to bude ravna površina.\n3) Legnete ispod vozila, to jest ispod motora, pogledajte donji deo motora koji se najbliži zemlji, to je karter motora, mesto gde se nalazi ulje. Pogledajte na tom delu naći ćete nesto pooput čepa, rupe ili slično koje treba otvoriti, uglavnom tako što ćete ga odvijati. Pre nego što počnete da odvijate ovo, postavićete neku staru posudu ispod, u koju će ulje kasnije iscureti.\n4) Kada ovo uradite sačekate da ulje iscuri u posudu, sledeći korak je da skinete i filter za ulje. Skidanje je prosto i sastoji se samo od odvijanja istog, ali uglavnom je za ovo potreban radapciger, poseban ključ kojim se ovo odvija, ali nije neophodno. Ukoliko je filter mnogo stegnut, uzmite parče šmirgle kako bi smanjili trenje, uhvatite filter tim parčetom i rukama odvijete filter.\n5) Kada ste skinuli filter, i kada je ulje skroz iscurelo u posudu, zatvorite mesto na kome ste ispustili svo ulje, postavite novi filter na mesto starog filtera, i zatim na vrhu motora, kada otvorite haubu, videćete na samom motoru poklopac koji se odvija, otvorite ga rukom i sipajte novo ulje.\nTo je uglavnom ceo postupak zamene ulja, kao što ste videli ništa komplikovano, poterbno je samo malo dobre volje i vremena i sve ovo možete sami uraditi. Mada znajte da u današnje vreme svi servisi koji rade prodaju ulja, uglavnom nude i besplatnu zamenu ulja ukoliko ulje kupite god njih.


Putovanje u EU sa Crnoj Gori - Evropska služba za spoljnu akciju\nEEAS > Crna Gora > Putovanje u EU sa Crnoj Gori\nPutovanje u EU sa Crnoj Gori\nInformacije za stanovnike Crnoj Gori o programu Erasmus +.\n25. septembra 2014. godine, Vizni informacioni sistem (VIS) za šengenske vize za kraći boravak počeo je sa radom u svim konzulatima država članica šengenskog prostora sa Zapadnog Balkana (Albanija, Bosna i Hercegovina, Bivša Jugoslovenska Republika Makedonija, Kosovo*, Crna Gora i Srbija) i Turskoj. Ovo je dio postepenog globalnog uvođenja VIS-a (koji je započeo u oktobru 2011. godine), koji treba da dovede do povezivanja svih konzulata država članica šengenskog prostora širom svijeta. Planirano je da se njegovo uvođenje na globalnom nivou završi na ljeto 2015. godine.\nS obzirom na to da se VIS odnosi isključivo na šengenske vize za kraći boravak, ova procedura se neće odnositi na državljane Albanije koji posjeduju biometrijski pasoš. Međutim, oni stanovnici Albanije koji, zbog svoje nacionalnosti, moraju da zadovolje uslove procedure za šengensku vizu, podliježu i VIS proceduri.\nČEŠKA REPUBLIKA sa otpravnikom poslova\nErasmus+ je program Evropske unije posvećen aktivnostima u oblasti obrazovanja, obuke, mladih i sporta. Između 2014. i 2020. godine, četiri miliona ljudi će kroz ovaj program dobiti priliku za učenje, obuku i sticanje životnog iskustva u instranstvu.\nErasmus+ zamjenjuje niz starijih programa, uključujući i program međunarodne razmjene Erasmus Mundus.\nZa informacije o jezičkoj podršci, dokumentima za podnosioce prijava i upravljanju predlozima, pogledajte odjeljak Resursi na Erasmus + web portalu.\nPismo podrške ambasadorke EU u Crnoj GoriAmbasadorka EU u Crnoj Gori, Oana Kristina Popa, uputila je pismo podrške “Centru za ženska prava” povodom javnog reagovanja na neprihvatljivo nisku političku zastupljenost žena – opadajući broj poslanica u Skupštini Crne Gore i isključenost žena iz političkih pregovora za sastav nove Vlade.\nPrvi hakaton posvećen klimatskim promjenama u Crnoj GoriDelegacija Evropske unije glavni pokrovitelj takmičenja\nEvropska unija obezbijedila do 40 miliona eura budžetske podrške Crnoj Gori, uplaćena prva rata od 28 miliona eura Evropska komisija je uplatila Crnoj Gori prvu ratu od 28 miliona eura bespovratne finansijske pomoći. Ova značajna budžetska pomoć namijenjena je ublažavanju ekonomskih posljedica epidemije korona virusa i podršci odgovoru javnih vlasti na društvene i ekonomske izazove. Ovih 28 miliona eura


Commercium :: Vesti - Uslovi za uvoz određene hrane (začini)\nUslovi za uvoz određene hrane (začini)\nPrilikom uvoza određene hrane u Republiku Srbiju potrebno je, u zavisnosti od vrste hrane (životinjskog i neživotinjskog porekla, dečija hrana i dr), unapred zatražiti određene dozvole, odnosno odobrenja u vidu rešenja o ispunjenosti veterinarsko sanitarnih, fitosanitarnih, sanitarnih uslova i/ili određenih vrsta sertifikata.\nMeđutim, pri uvozu često dolazi do zadržavanja pošiljki na graničnim prelazima/u mestu carinjenja ili vraćanja pošiljki, usled neadekvatnog deklarisanja hrane zbog nepoznavanja celokupnog zakonodavstva naše zemlje, tj. posebnih propisa kojima se reguliše kvalitet hrane (proizvoda od mesa, mleka, jaja, začina, voća, povrća) i neadekvatnog tumačenja odredbi Pravilnika o deklarisanju, označavanju i reklamiranju hrane.\nU članu 26. Pravilnika, navodi se za koje vrste hrane je neophodno navođenje zemlje porekla (sa mavođenjem tar.broja iz carinske tarife u koji se hrana svrstava) za određene vrste mesa, ribu, med, jaja, voće i povrće, maslinovo ulje.\nU stavu 2. ovog člana, ipak se OBAVEZUJE NAVOĐENJE ZEMLJA POREKLA ili zemlja i mesto porekla i u drugim slučajevima, ako bi izostavljanje tog podatka dovelo potrošača u zabludu u pogledu zemlje ili mesta porekla hrane; posebno ako bi informacije o hrani ili deklaracija u celini, mogle ukazati na to da hrana potiče iz druge zemlje ili mesta porekla.\nPraksa je pokazala da najčešću zabunu izaziva deklarisanje začina ili smeše začina, kao posebne hrane ili u samim proizvodima, iz više razloga: nepoznavanje odredbi Pravilnika o kvalitetu začina, ekstrakata začina i mešavina začina i definisanje zemlje porekla kod smeše začina.\nKako u Evropskoj uniji ne postoje tačno određeni parametri kvaliteta za sve začine, neohodno je posebno obratiti pažnju na standarde kvaliteta koje propisuje Srbija: na klasifikaciju začina i procenat sadržaja etarskih ulja.\nGeneralno, što se tiče pravila deklarisanja, ako je u pitanju smeša začina, navodi se kao zemlja porekla mesto gde je vršeno finalno pakovanje začina i taj princip se primenjuje u najvećem broju slučajeva.\nSa druge strane, Evropska unija primenjuje Uredbu Komisije (EZ) br. 669/2009 o povećanoj učestalosti službenih kontrola pri uvozu određene hrane za životinje i hrane neživotinjskoga porekla gde spadaju i začini, koja se primenjuje u toku granične kontrole hrane i u Srbiji.\nZbog određenih rizika po bezbednost hrane koji postoje u nekim zemljama iz kojih potiču začini, kao što su npr. prisustvo salmonele u biberu iz Brazila ili povišenog sadržaja kadmijuma u cimetu iz Egipta, zahteva se da jasno bude deklarisano iz koje zemlje potiču začini, kako je utvrđeno ovom Uredbom.\nInformacija da začin potiče iz "kritične" zemlje, signal je graničnom inspektoru da proveri detaljno dokumentaciju ili izvrši uzorkovanje, što dovodi do problema (ne) deklarisanja svih začina.\nOvaj problem može se prevazići na način da sertifikat/potvrda koji prati pošiljku sadrži informacije o svim začinima koji se nalazi u smeši začina ili poreklu samog začina, ili da se pre samog uvoza zatraže uslovi uvoza za određene začine/smeše začina od resornog ministartstva.\nPoreklo začina ili smeše začina u finalnom proizvodu (kobasice, sendviči, supe, konditori) nije potrebno posebno deklarisati.


Mercedesovi mehaničari menjaju gume za 2 sekunde\n29 Okt 2013 - 17:12 Sport Link\nMercedesov F1 tim je tokom trke u Japanu postavio apsolutni rekord, kada je promena guma u pitanju, jer su četiri pneumatika uspešno zamenjena za 2,02 sekunde, čime je oboren dosadašnji rezultat.\nMario Baloteli slupao svoj Audi R8\n29 Okt 2013 - 16:45 Vesti Link\nMario Baloteli ne ostaje dugo miran. Ovoga puta, Italijan je slupao svoj skupoceni "audi", posle popodnevnog treninga.\n29 Okt 2013 - 16:24 Noviteti Link\nNišta od novih Abarth modela\n29 Okt 2013 - 15:55 Vesti Link\nAbarthov šef marketinga i prodaje, Antonio Labate, pre nekoliko godina je najavio planove o proizvodnji samostalnog modela njegove kompanije. Ipak, ovih dana je izvršni direktor Marco Magnanini izjavio da se takvo nešto neće dogoditi u bliskoj budućnosti.\nAudi opoziva modele S6 i S7\n29 Okt 2013 - 15:19 Vesti Link\nAko ste jedan od onih koji si mogu priuštiti S6 i S7 primerke Audija onda vam ide dobro u životu. Ali i tada se ne možete potpuno opustiti jer vas mogu snaći problemi poput opoziva koji je nedavno najavio Audi. Brend iz Ingolstadta naime opoziva nove primerke pomenutih modela i to zbog potencijalnog curenja goriva.\nNova Honda NSX će koštati kao Porsche 911\n29 Okt 2013 - 14:35 Vesti Link\nTed Klaus, šef američkog razvojnog odeljenja koji radi na novoj Hondi NSX opremljenoj hibridnim pogonom, izjavio je da će se NSX prodavati po ceni Porschea 911, ali da će istovremeno vozaču nuditi uzbuđenje i performanse koje nudi Ferrari 458.\nVIDEO: Tron Lamborghini Aventador\n29 Okt 2013 - 13:51 Video Link\nSuzuki Crosshiker, X-Lander, Hustler i Hustler Coupe za sajam u Tokiju\n29 Okt 2013 - 13:21 Concept cars Link\nPored iV-4 Concepta koji je premijeru imao prošlog meseca na Salonu automobila u Frankfurtu, Suzuki će posetiocima predstojećeg 43. Salona u Tokiju pokazati još četiri nova koncept vozila.\nTesla Model S ponovo u plamenu\n29 Okt 2013 - 12:44 Vesti Link\nCrossover Aston Martin Lagonda stiže 2017. godine\n29 Okt 2013 - 12:43 Vesti Link\nDirektor kompanije Aston Martin, dr. Urlich Bez, otkrio je želju da dobije pristup Mercedesovim platformama. Kompanijin ugovor sa Daimlerom pokriva samo električne komponente i V8 motore, ali je Bez rekao da ovo partnerstvo ima dosta potencijala, posebno kada je reč o deljenju platformi.\nNovi Mercedes C klase: prve zvanične slike spoljašnjosti\n29 Okt 2013 - 10:57 Top secret Link\nMercedes je nedavno pustio u javnost i prve zvanične fotografije unutrašnjosti nove C klase (W205), a danas su se pre vremena pojavile i prve oficijelne slike spoljašnjosti ovog dugo najavljivanog automobila.\nTesla Motors najavljuje radikalno povećanje prodaje u Evropi\n29 Okt 2013 - 10:30 Vesti Link\nŠirenjem poslovanja na nemačko tržište, Tesla Motors očekuje radikalno povećanje prodaje Modela S.\nToyota zadržala lidersku poziciju po prodaji\n29 Okt 2013 - 10:00 Vesti Link\nToyota Motor Corp je zadržala vodeće mesto po prodaji vozila u svetu ispred General Motorsa i Volkswagena, pokazali su podaci za prodaju u prvih devet meseci ove godine, prenose japanski mediji.\n29 Okt 2013 - 09:30 Top secret Link\nKineski Foton (deo Beijing Auto Industry Corporation-a) će još tokom ove godine predstaviti svoj novi SUV model, a očukuje se da će se to dogoditi sledećeg meseca na Guangzhou Auto Show-u.\n29 Okt 2013 - 09:00 Vesti Link\nAutomobilsko tržište u zapadnoj Evropi neće izaći iz krize pre kraja ove decenije, rekao je direktor Audija Rupert Štedler. Izjave predstavnika nemačkog proizvođača luksuznih automobila su pesimističnije od onih koje je dao prošlog meseca na autosalonu u Frankfurtu.\n«Prethodni 1 2 3 4 5 6 7 8 9 10 11 12 ... 66 67 68 Sledeći»\n▪ VIDEO: BMW X4 M40d na Autobanu


Ove sedmice vakcinisano 280 lica, a revakcinisano 482 - FILTER\nOve sedmice vakcinisano 280 lica, a revakcinisano 482\nVakcinu protiv virusa korona ove sedmice je bez najavljivanja primilo 280 građana Istočnog Novog Sarajeva i Istočne Ilidže, rečeno je Srni u Domu zdravlja Istočno Sarajevo odakle pozivaju građane na imunizaciju jer raste broj zaraženih koji nisu vakcinisani.\nKoordinator tima za sprovođenje vakcinacije u Domu zdravlja Danko Vasiljević rekao je da su na raspolaganju bile vakcine “sinofarm”, “fajzer” i “sputnjik ve”, te dodao da su u istom periodu, od 16. do 20. avgusta, revakcinisana 482 građanina ovih lokalnih zajednica “sinofarmom” i “fajzerom”.\nOn je napomenuo da će se prva tri dana naredne sedmice vakcinacija bez najavljivanja i revakcinacija obavljati u fiskulturnoj sali Osnovne škole “Sveti Sava” u Istočnom Novom Sarajevu, u starom terminu, od 8.00 do 18.00 časova.\n“Onda će zbog početka školske godine biti određen drugi punkt za imunizaciju, o čemu će građani biti blagovremeno informisani”, istakao je Vasiljević.\nVasiljević je rekao da će najvjerovatnije od 30. septembra bar jedan dan u sedmici biti otvoren punkt za vakcinaciju u četiri područne ambulante, u Tilavi, Miljevićima, na Mladičkom Polju i u Vojkovićima.\n“Sugerisaćemo ljekarima porodične medicine koji rade u tim ambulantama da od naredne sedmice prave spiskove zainteresovanih za vakcinaciju”, naglasio je Vasiljević i dodao da time žele da učine imunizaciju dostupniju stanovnicima koji žive na rubnim područjima ove dvije opštine.\nPrema njegovim riječima, ovim iskorakom se želi omogućiti starijim ljudima, onima koji su slabije pokretni, da se vakcinišu na lokaciji koja im je najbliža mjestu življenja.\nGovoreći o epidemiološkoj situaciji u Istočnoj Ilidži i Istočnom Novom Sarajevu, Vasiljević je napomenuo da se situacija pogoršava, jer kovid ambulanta ima sve veći broj pacijenata sa simptomima virusa korona.\nOn je naveo da je evidentirano 12 novozaraženih virusom korona, mlađe životne dobi, sa blažom kliničkom slikom, te dodao da nisu vakcinisani i da su došli sa odmora iz Crne Gore.\nVasiljević je apelovao da se građani koji su vakcinisani u Srbiji jave svojim ljekarima porodične medicine sa potvrdama koje su dobili, da bi mogli biti evidentirani u sistem o vakcinaciji i da bi se mogla steći prava slika o broju vakcinisanih stanovnika na području Istočnog Sarajeva.\nPrvu dozu vakcine protiv virusa korona primilo je oko 6.200 građana Istočne Ilidže i Istočnog Novog Sarajeva, a 4.373 je primilo drugu dozu.\nTags: vakcinacija virus korona Danko Vasiljević\nPrethodna Evropsko prvenstvo u boksu za školarce: Dominirali takmičari iz Rusije i Ukrajine\nSledeća Ćosić o značajnim projektima u Istočnom Sarajevu


Nekoliko pripadnika organizovane kriminalne grupe Veljka Belivuka, poznatijeg kao Velja Nevolja, koji su uhapšeni prošle nedelje, nudi saradnju Tužilaštvu za organizovani kriminal u cilju dobijanja statusa okrivljenog-svedoka saradnika, saznaje Tanjug.\nJoš nije poznato da li će ove nagodbe biti postignute i sa koliko osoba, a predsednik Udruženja sudija i tužilaca Srbije Nenad Stefanović za Tanjug objašnjava proceduru koju bi oni morali da prodju radi dobijanja statusa saradnika tužilaštva.\nOn očekuje da pojedini pripadnici Belivukove grupe dobiju ovaj status, ukazujući da se on mahom primenjuje da dokazivanje teških krivičnih dela, za koja se i ova grupa tereti, a među kojma su teško ubistvo, otmice, nedozvoljena proizvodnja, držanje, nošenje i promet oružja i eksplozivnih materija, neovlašćena proizvodnja i stavljanje u promet opojnih droga...i druga.\nStefanović ukazuje da javni tužilac pri svom izboru ovakvog svedoka iz redova pripadnika organizovane kriminalne grupe pre svega vodi računa o dva zakonom predviđena uslova.\nBRUTALNI KAO ZEMUNCI Ekipu Velje Nevolje porede sa najopasnijim klanom koji je postojao na našim prostorima, istraživali smo njihove sličnosti i razlike\nPrvi je da nije lice za koje već postoji osnovana sumnja da je organizator grupe, a drugi je značaj iskaza za tog svedoka za otkrivanje, dokazivanje ili sprečavanje drugih dela iste grupe, koji preteže nad posledicama krivičnog dela koje je on izvršio.\n- Pre zaključenja sporazuma o svedočenju, tužilac će pozvati okrivljenog da u roku koji ne može biti dui od 30 dana, samostalno i svojeručno, to detaljnije, istinito opiše sve što zna o krivičnim delima povodom kojih se vodi postupak, kao i o drugim teškim krivičnim delima - ukazuje Stefanović, koji je i zamenik tužioca u Višem javnom tužilaštvu u Beogradu.\nSporazum sa okrivljenim-saradnikom, kako je dodaje, mora između ostalog da sadrži sporazum o vrsti i meri ili rasponu kazne ili druge sankcije koja će mu biti izrečena, ili o oslobođenju od kazne ili o obavezi javnog tuioca da odustane od krivičnog gonjenja okrivljenog u slučaju davanja iskaza na glavnom pretresu (sudjenju).\nSa druge strane okrivljeni saradnik ima obavezu da okrivljeni u potpunosti priznaje krivično delo, da daje iskaz o svemu to mu je poznato o krivičnom delu i da ništa ne prećuti.\nOn će biti upozoren da se ne može pozivati na pogodnost oslobođenja od dužnosti svedočenja i oslobođenja od dužnosti odgovaranja na pojedina pitanja.\n- Nakon toga bi se na tog okrivljenog svedoka saradnika primenile odredbe Zakona o programu zaštite saradnika koji uredjuje uslove i postupak za pruanje zatite i pomoći svedoku saradniku koji su usled davanja iskaza ili obavetenja značajnih za dokazivanje u krivičnom postupku izloeni opasnosti po ivot, zdravlje, fizički integritet, slobodu ili imovinu - napomeuno je Stefanović.


Argentini preti bankrot, ali i sankcije MMF-a | Kamatica\nPočetna > tekst > Argentini preti bankrot, ali i sankcije MMF-a\nArgentini preti bankrot, ali i sankcije MMF-a\nIzvorKamatica, Seebiz, B92\nTekst objavljen: 19.09.2012 18:04\nAmerička bonitetna agencija Mudis snizila je prognozu kreditnog rejtinga Argentine koji je na nivou smeća "B3", sa stabilnog na negativan. Pad na sledeći niži stepen "C" značio bi da Mudis veruje da Argentina može da bankrotira.\n- Nepostojanje rešenja u razgovorima Argentine sa Pariskim klubom kreditora, koji traju nekoliko godina, pokreće fundamentalno pitanje o spremnosti te države da plati dugove - navodi agencija.\nBuenos Aires kasni sa isplatom skoro devet milijardi dolara duga Pariskom klubu.\nMudis ukazuje i na rizike od nacionalizacije najveće argentinske naftne kompanije YPF bez plaćanja bilo kakve nadoknade i na kontrolisanje uvoza kao na faktore koji doprinose ekonomskom usporenju.\nTakođe, izražava i sumnju u pouzdanost službenih argentinskih ekonomskih podataka, uz napomenu da je ublažavanje inflacije u izveštajima zabrinjavajuće.\nIstovremeno, Međunarodni monetarni fond (MMF) upozorio je da bi Argentina u decembru mogla da se suoči sa sankcijama ukoliko ne počne da pruža tačne ekonomske podatke.\nMMF i Argentina još od prošle godine vode raspravu oko zvaničnih podataka Buenos Airesa o inflaciji i bruto domaćem proizvodu (BDP), uz tvrdnje ekonomista iz privatnog sektora da vlada u velikoj meri potcenjuje tempo rasta cena.\nVlada je prošle nedelje objavila mesečne podatke koji ukazuju na godišnju stopu inflacije u avgustu od oko deset odsto. Međutim, grupa privatnih ekonomista procenjuju da tempo rasta cena iznosi 24 odsto.\nsankcije Pariski klub argentina MMF


Koje su prednosti WPC dekinga? - PODOVI\nDeking Koje su prednosti WPC dekinga?\nPre kupovine dekinga trebale bi se uopšteno utvrditi različite želje koje se tiču dizajna, trajnosti, finansijskog okvira i intenziteta održavanja. Ko želi jednostavno održavanje, sa WPC-om sigurno neće pogrešiti. Za razliku od uobičajenih drvenih terasa, WPC obloga se ne mora svake godine brusiti ili premazivati – dovoljno je u proleće i u jesen terasu oprati vrtnim šmrkom ili uređajem za čišćenje pod visokim pritiskom.\nWPC deking odlikuju se još svojom stabilnošću oblika, pa ne može ni u kom slučaju doći do pucanja usled smrzavanja. WPC podovi se ne cepkaju niti iskrivljuju, rado se koriste u javnim prostorima i omiljeni su, naravno, u porodicama s decom.\nFoto: JAF Frischeis / WPC deking\nJoš jedna prednost: WPC terasa se polaže jednostavno i bez nagiba te je godinama u najvećoj mogućoj meri stabilnog oblika i ne bledi.\nJAF Frischeis sarađuje s oba tržišna lidera iz segmenta WPC-a dekinga koji su dokazali u testu dugovečnosti: „UPM“ i „TimberTech“. Oba proizvođača nude dugogodišnju garanciju kao i patentirane sisteme polaganja u kompletnom paketu za bezbrižno rukovanje.\nPrethodni tekstVodootporni pod sa izgledom klasičnog drveta – LVT pod\nSledeći tekstNa šta obratiti pažnju prilikom ugradnje podnih OSB ploča?


OBELEŽEN DAN ROĐENJA NIKOLE TESLE - JUGPRESS\nU organizaciji udruženja „Teslin toranj u Srbiji“ u leskovačkom Narodnom muzeju obeleženo je 159 godina od rođenja Nikole Tesle, najpoznatijeg srpskog naučnika u oblasti fizike, elektrotehnike i radiotehnike, jedinog po kome je nazvana jedna međunarodna jedinica mere, jedinica mere za gustinu magnetnog fluksa. Tesla je i autor više od 700 patenata koji su registrovani u 25 zemalja.\nPotpredsednica udruženja Biljana Živković je rekla da je Tesla dugo i nezasluženo bio u mraku, ali sada je, zahvaljujući i internetu kojeg je i sam predvideo, ponovo među nama. Idejni tvorac izgradnje Teslinog tornja, Dušan Sinadinović, okupio je više od 50 hiljada ljudi koji ga podržavaju u izgradnji simbola, Teslinog najznačajnijeg rada.\nJoš jedan cilj zbog koga se obraćamo nadležnima je uvođenje Teslinog dana, koji bi bio državni praznik Srbije. Tako bi svaki Srbin znao da je 10. jula rođen Nikola Tesla. Od Ministarstva prosvete tražimo i uvođenje Dana Nikole Tesle u programe škola. Kroz nastavne programe bi se obrazovali mladi koji bi naučili ko je bio, kako je živeo i čime nas je zadužio. Negde, u nekoj klupi, sigurno će sedeti neki novi Nikola Tesla.\nDirektor Narodnog muzeja Vladimir Đorđević podsetio je da su izumi Nikole Tesle učinili prelomne korake u razvoju čovečanstva i civilizacije. Ti pronalasci su omogućili rad i onih sistema koji se i danas razvijaju i koriste, poput satelita, televizija, videa, kompjuterske tehnologije… Na ovaj način doprineo je i da se čuje glas o srpskom narodu iz koga je potekao.


Tek svaka peta plata na vreme – Nadlanu.com\nTek svaka peta plata na vreme\nObjavljeno 30. mar 2014. / 16:44:43\nProsečno domaćinstvo u Srbiji u poslednjem tromesečju 2013. raspolagalo je mesečno u proseku sa 58.368 dinara, saopštio je Republički zavod za statistiku. Kako mesečni izdaci za ličnu potrošnju takvog domaćinstva iznose 55.881 dinar, kad podmire sve potrebe, pretekne im tačno 2.487 dinara, navodi “Politika”.\nSrećni su oni koji su u 2013. godini u proseku mesečno zarađivali po 44.000 dinara. Ali, sigurno nije lako ni samcu da preživi mesec dana s važećim “minimalcem” od 20.000 dinara, kao ni sa prosečnom penzijom od 23.000 dinara.\nNajteže je, ipak, onima koji su bez posla. Državna statistika zna da je takvih među radno aktivnim žiteljima Srbije u februaru bilo oko 770.000. Koliko je među oko 1,7 miliona zaposlenih onih koji rade, a ne primaju platu – niko u državi ne zna. Za njih se čuje kad izađu na ulicu, dođu u Beograd pred zgradu vlade, ili preseku put, prugu…\nPodatke o redovnosti isplate zarada u privatnom i javnom sektoru “Politika” je zatražila od Ministarstva finansija i Ministarstva privrede, ali ih nije dobili.\n“Poreska uprava nema bazu podataka, na osnovu koje bismo dostavili podatke o redovnosti isplate zarada, procentu ukupnog broja privrednih subjekata koji redovno isplaćuje plate kao i o procentu ukupnog broja zaposlenih koji redovno prima plate. Poreska uprava će dobiti takve podatke u sistemu objedinjene naplate, koji je uspostavljen 1. marta 2014.“, rekli su “Politici” u ovoj državnoj službi.\nU Poreskoj upravi znaju da su im poslodavci na ime poreza na zarade 31. decembra 2013. godine dugovali 42,28 milijardi dinara, a od tog iznosa zakonski je nenaplativo – zbog toga što je firma u stečaju, likvidaciji, privatizaciji ili zato što je brisana iz registra – 37,85 milijardi dinara.\nZa doprinose za penzijsko-invalidsko osiguranje poslednjeg dana decembra prošle godine država je potraživala 68,58, a nenaplativo je 63,19 milijardi dinara. Na ime doprinosa za zdravstveno osiguranje potražuje 57,7, a 53 milijarde dinara ne može da se naplati. Za osiguranje za slučaj nezaposlenosti preduzeća duguju devet, a nenaplativo je 7,5 milijardi.\nDragoljub Rajić, direktor Unije poslodavaca Srbije, ukazuje da privatni sektor pritiska duboka kriza tražnje na domaćem tržištu, pa se prihodi većine preduzeća smanjuju iz kvartala u kvartal.\n“Posledica takvog stanja je da samo 21,8 odsto preduzeća u privatnom sektoru redovno isplaćuje zarade prvog u mesecu za prethodni mesec. Oko 39 odsto preduzeća zarade isplaćuje u roku od 60 dana, a preostalih 39 procenata kasni više od dva meseca. Stanje dugovanja se menja iz meseca u mesec, ukupan obim dugovanja ne možemo utvrditi, za to bi bila potrebna neka nova 'Služba društvenog knjigovodstva', jer sada ne postoji institucija koja bi to mogla da utvrdi”, kaže Rajić.\nAnketa Unije poslodavaca je pokazala da je među onima koji imaju dug za poreze i doprinose, čak 69 preduzetnika. Reč je o ljudima koji sami obavljaju neku delatnost i jedini su zaposleni u svojoj firmi.\n“Razlog koji najčešće navode je da iz poslovanja ne uspevaju da steknu dovoljno prihoda kako bi uplatili poreze, doprinose i da im ostane za platu. Kada saberu sve dažbine koje moraju da plate i druge troškove poslovanja, a pored toga na naplatu svojih potraživanja čekaju po tri do šest meseci, mnogi mesecima kasne sa uplatom poreza i doprinosa. Ako im uspe da na vreme uplate poreze i doprinose, ne ostaje dovoljno novca da sebi isplate neto zaradu”, navodi Rajić.\nU ovom slučaju najčešće je reč o taksistima, muzičarima, umetnicima i zanatlijama, jer su zahvatanja države previsoka, napominje sagovornik.\n“Zato se Unija poslodavaca zalaže za reformu celokupnog poreskog i parafiskalnog opterećenja preduzetnika i lica koja se samozapošljavaju. Da se njihova opterećenja legalnog poslovanja smanje, jer preduzetnici ne mogu da zarade ni za egzistenciju. Opterećenja svakog ko sebe zaposli treba da budu minimalna, jer on nije više državna briga, a ako razradi posao, zaposliće još nekog”, kaže Rajić.\nOni koji zapošljavaju sebe i druge tvrde da se ogromna nezaposlenost ne leči davanjem milionskih subvencija pojedinim kompanijama, nego smanjenjem nameta na rad i drugih troškova poslovanja.


Srbiju volimo - Srpska književna zadruga objavila intervjue Mome Kapora\nSrpska književna zadruga objavila intervjue Mome Kapora\nSrpska književna zadruga danas je predstavila knjigu intervjua Mome Kapora od 1991. do 2000. pod naslovom "Sentimentalni rat i mir Mome Kapora" koju je objavila u koprodukciji sa Zadužbnom "Momčilo Momo Kapor" koju je osnovala udovica Ljilja Kapor.\nIzbor iz intervjua datih tokom ratnih godina načinili su u ime izdavača Ljilja Kapor i glavni urednik SKZ Dragan Lakićević i ovo je druga knjiga buduće trilogije pošto je 2013. štampana prva koja obuhvata period od 1970. do 1990. i bila je naslovljena "Sentimentalni prtljag Mome Kapora". Sledeća bi trebalo da se pojavi iduće godine i obuhvatio bi intervjue od 2000. do 2010. godine.\nPriređivači su odabrali 34 intervjua ali su na kraju knjige objavili i spisak onih koje je dao u tom periodu, ali nisu stali u knjigu koja inače ima 430 strana. Takodje, pored beleške priredjivača knjiga je upotpunjena imenima novinara koji su razgovarali sa Kaporom kao i listom štampanih medija sa datumima u kojima su štampani intervjui.\nPrema rečima Ljilje Kapor, kada je u ex Jugoslaviji započeo raspad zemlje, praćen ratnim sukobima, najpopularniji jugoslovenski pisac, rodom iz Hercegovine, odrastao u Sarajevu, Beogradjanin po stalnom mestu boravka već decenijama, a autor zagrebačke izdavačke kuće "Znanje", morao je da se opredeli.\nO tome kao i razlozima zašte se opredelio za srpsku stranu Kapor je spremno odgovarao svima s kojima je razgovarao ali je davao i tumačenje rata, svedočio o vremenu u kome živi.\nKako je ocenila piščeva udovica "tokom te decenije menjao se duštveni poredak, sa njime i pisac, a mudrost, duhovitost, iskustvo i odgovornost zrače iz Kaporovih odgovora koji čine prilog poznavanju vremena i lika pisca".\nPošto je prvi intervju u knjizi vodila Ljiljana Habjanović Đurović 1991. za nedeljnik "Duga" naša najpopularnija spisateljica je kazala da joj je Kapor bio idol u mladosti i da da ga smatra učiteljem "sentimentlanog vaspitanja" a ostaće joj omiljen do kraja zivota jer se i danas vraća Kaporovom knjigama.\nNjoj je ostalo u sećanju da je razgovor sa Kaporom vodila direktno bez da mu je poslala pitanja unapred a odgovori su bili tako besprekorno izgovoreni kao da ih je čitao."Nastojim da budem pisac poput Kapora, koga čitaoci vole, i koji se celoga života držao osnovnih vrednosti" istakla je Habjanović-Đurović.\nKako je ocenio Lakićević, Kapor je zaista velik i značajan pisac kome su književni kritičari zamerali "što je pisac lakih priča", a prva priznanja su stigla tek na kraju njegovog života.\nLakićević je podsetio da je Kapor tada dobio mesto i u elitnom "Plavom kolu" SKZ što bi i njegovog oca ubedilo da ima sina uglednog književnika. "Dve godine nakon Kaporove smrti profesor teorije književnosti na beogradskom Filološkom fakultetu Ivo Tartalja je u svojoj zbirci studija objavljenoj u "Plavom kolu" jedan tekst posvetio poetici Kapora" istakao je Lakićević.\nO druženju i prijateljstvu sa Kaporom govorio je i autor poslednjeg intervjua štampanog u novoj knjizi, Mišo Vujović pisan za "Glas Crnogoraca".\nDo 19. veka gotovo u celoj Evropi deca su nosila odela odraslih, pa se ni u srpskoj tradicionalnoj kulturi dečjem odevanju nije pridavala posebna pažnja. Novorođenčad su povijana u četvrtaste pelene od grubog kudeljnog, lanenog ili pamučnog platna. Po hladnom vremenu dečacima je stavljana šajkača, a devojčicama marama od domaćeg platna ili vuneni ...\n100 godina od Cerske bitke - ...


DJB: Sednica i raskid ugovora za uslugu prečistača vode | ZR KLIK\nPolitika- Imajući u vidu nedavna hapšenja vezana za fabriku vode pokret Dosta je bilo traži od vladajuće većine da hitno sazove vanrednu sednicu Skupštine grada na kojoj će biti razmatrana novonastala situacija i na kojoj će se doneti odluka o raskidu ugovora za uslugu prečišćavanja vode.\n„Smatramo da je u ovim okolnostima neophodno sazvati sednicu kako bi javnost tj. svi građani Zrenjanina konačno saznali istinu o prečistaču, ali i o trenutnim dešavanjima i neizvesnosti ugovorenog posla. U najmanju ruku održavanje ovakve jedne sednice je neophodno kako bi nadležni odgovorili na mnogobrojna pitanja koje je pokret Dosta je bilo, u svoje i u ime svih građana Zrenjanina, od samog početka izgradnje fabrike vode postavljao ukazujući na nelogičnosti u samom postupku i na neistine, laži i sukobe sa zakonom. Podsećamo vladajuću većinu da je problem neispravne vode problem svih nas koji u Zrenjaninu živimo. Smatramo da je zaista dosta bilo igranja sa zdravljem ljudi i lažnim obećanjima da će “ispravna voda uskoro poteći”. Pokret Dosta je bilo je od samog početka insistirao da rezultati ispitivanja vode budu javni. Nejasno je kako sada ti rezultati mogu da budu dostupni javnosti, a pre dve godine nisu mogli. Oni nedvosmisleno pokazuju da li postrojenje radi ili ne. Sudbina fabrike vode je krajnje neizvesna, a u nju je uložen ogroman novac poreskih obveznika. Uvereni smo da je raskid ugovora jedino razumno rešenje u ovom trenutku. Zbog toga još jednom od SNS-a i stranaka koje sa njom čine većinu u Skupštini grada tražimo hitno sazivanje vanredne sednice. Kad već predstavnici vlasti ne smatraju da bi zbog svega što se godinama unazad dešavalo sa famoznom fabrikom vode trebalo da podnesu ostavke, ovo bi bio najmanji moralni čin koji bi trebalo da preduzmu“, navodi se u saopštenju GrO Dosta je bilo Zrenjanin.


I POČETAK AVGUSTA VREO U ovim zemljama će narednih dana biti do 47 stepeni - Srpskainfo\nNajintenzivniji toplotni talas godine i dalje traje širom jugoistočne Evrope, sa najvišim izmjerenim temperaturama između 42 i 45 stepeni Celzijusovih na jugu Italije, preko Grčke do zapadne Turske proteklih nekoliko dana.\nFOTO: ALBA FEIXAS/EPA\nDok ulazimo u avgust, očekuje se da će toplotni talas postati još jači i možda dovesti do obaranja rekorda u Evropi, a očekuje se temperatura do 47 stepeni.\nDok je jul bio vreo širom južnog i jugoistočnog dijela evropskog kontinenta, mjesec se završio sa ekstremnom vrućinom protekle nedjelje i tokom vikenda. Najgora vrućina bila je širom južne Italije, Grčke i Turske, kao i u Albaniji, Severnoj Makedoniji, južnoj Srbiji i Bugarskoj.\nTemperature su se postepeno povećavale posle utorka, nakon što je iznad Mediterana i Balkanskog poluostrva došlo do intenziviranja toplotnog talasa. Do sada su posmatrane maksimalne temperature bile do skoro 45 stepeni ovog vikenda.\nDok ulazimo u prvu nedjelju avgusta, toplotni talas će postati još jači, piše Severe weather. Očekuje se da će se prognozirane maksimalne temperature u delovima južnog Balkanskog poluostrva od ponedeljka do četvrtka popeti vrlo blizu dosadašnjem evropskom toplotnom rekordu.\n“ZELENA TRANSFORMACIJA EVROPE” Brisel predstavio ambiciozni plan za obuzdavanje klimatskih promjena\nBorelj najavio saradnju EU sa talibanima: To je operativni angažman i ne znači priznanje\nEKSTREMNE PADAVINE U EVROPI Klimatske promjene bar 20 odsto odgovorne za poplave\nGrčka, dijelovi Bugarske i zapadne Turske iskusiće još više temperature, a vjerovatno će najgore biti iznad Grčke, ističe portal.\nPrognozira se temperatuta do oko 47 stepeni u regionu Tesalija u severnoj Grčkoj. Ovaj region je takođe poznat po ekstremnim vrućinama u prošlosti.\nLarisa, prestonica ove regije, često je najtoplije područje u Grčkoj tokom ljeta i biće i tokom ovog toplotnog talasa. Grad je najvišu temperaturu zabilježio u ljeto 2000, kada je izmereno 45,4 stepeni.\nKako prenosi Severe Weather, posljednje prognoze predviđaju potencijalno veoma visoke temperature širom južnog Balkanskog poluostrva. Očigledna značajna temperaturna anomalija se primjećuje nad Grčkom. Vrlo je vjerovatno da će se toplotni talas nastaviti tokom većeg dijela prve nedjelje avgusta, ili čak i dalje.\nŠirom Grčke, Turske i Sicilije besne šumski požari i očekuje se da će ih biti još više, dok se suvi i vjetroviti uslovi nastavljaju tokom prve nedelje poslednjeg ljetnjeg mjeseca 2021. godine.\nVeoma vruće bilo je u subotu u Grčkoj, kada je živa u termometru stigla do skoro 45 stepeni poslije podne. Najviša temperatura izmjerena je u gradu Arfara, gde je bilo 44,6 stepeni. Još nekoliko stanica izmjerilo je iznad 42 stepena.\nU Grčkoj je u subotu, 31. jula, takođe bila 24-satna minimalna temperatura. Ostrvo Kalimnos zabilježilo je izuzetnih 34,3 stepeni, najvišu minimalnu temperaturu ikada zabeleženu u Evropi tokom jula mjeseca.\nMnogi rekordi mogli bi da budu oboreni tokom vrhunca toplotnog talasa narednih dana, ističe portal.\nOčekuje se da će naredni dani biti najtopliji u godini za čitavu Evropu, jer prognoza temperature nagovještava potencijal za skoro obaranje dosadašnjeg evropskog rekorda visokih temperatura.\nOstatak Evrope će videti osvežavajući vazduh sa promenom vremenskih obrazaca. Barem u prvoj nedjelji avgusta temperature će biti prilično normalne za mnoge Evropljane. Osim onih pod vrelim vrućinama na jugu Balkana i u Turskoj.\nOd ponedjeljka do četvrtka do 47 stepeni\nIako su temperature bile veoma visoke proteklog vikenda, postaće još toplije narednih dana, tačnije od ponedjeljka, 2. avgusta do četvrtka, 5. avgusta, prenosi Severe weather.\nZemlje na Balkanskom poluostrvu, uključujući Grčku, Albaniju, Severnu Makedoniju, Rumuniju i Bugarsku, doživjeće oko 15 stepeni toplije temperature od normalnih. Ovo je izuzetno vruć period za početak avgusta. I ovih dana se u južnoj Italiji, a posebno u zapadnoj Turskoj, predviđaju veoma vrući dani.\nU zavisnosti od vremenskog modela, opšti položaj gornjeg vrha (grebena) u jugoistočnoj Evropi varira, pa će vrhunac toplotnog talasa vjerovatno biti dostignut u ponedjeljak ili utorak. Iako će se ekstremne vrućine produžiti još nekoliko dana.\nPredviđa se da će u ponedjeljak najviše poslepodnevne temperature u nekim dijelovima Grčke stići do gotovo istorijskih vrednosti. Kako je prikazano na sajtu, temperatura bi mogla da dostigne čak 46 do 47 stepeni u centralnim i severnim delovima Grčke.\nUživa se i na PLUS 40: Počela turistička sezona u Neumu, paklene vrućine ne smetaju (FOTO)\n"Organizam se različito bori sa vrućinama" Dr Simeunović objasnio šta da uradimo kada se zbog toplote spusti pritisak, jedna brojka je POSEBNO OPASNA\nDolaze tropske vrućine: U Srbiji na snazi CRVENI METEOALARM\nSindikat građevinarstva poziva ministarstvo "Propišite temperature na kojima PRESTAJE RAD"\nUdvostručen broj ekstremno vrelih dana: Velike vrućine opasne za ljude i prirodu


Propala politika: EU zatvara granice na duži rok | WebTribune\nHome U FOKUSU Propala politika: EU zatvara granice na duži rok\nPosted date: децембар 03, 2015 In: U FOKUSU\nEvropska unija bi mogla da razmotri suspenziju Šengenskog sporazuma u trajanju do dve godine zbog migrantske krize, prenosi “Fajnenšel tajms”.\nMinistri EU razgovaraće u petak o najdramatičnoj meri koja im je na raspolaganju nakon što su “na videlo izašle ozbiljne manjkavosti na grčkoj granici”.\nKako piše list, mogućnost aktiviranja “člana 26” iz 20 godina starog sporazuma o slobodnom kretanju unutar EU predlaže se u pripremnom dokumentu za sastanak ministara unutrašnjih poslova.\n“To znači da bi privremene kontrole granica, uvedene ovog leta, između zemalja kao što su Nemačka i Austrija, postale dugotrajna mera, koja bi okrnjila slobodnu zonu kretanja”, navodi FT.\nDokument pod nazivom “Integritet Šengenske zone” izradio je Luksemburg, kao predsedavajuća članica EU, dospeo je u javnost, a njegov sadržaj analizirao je profesor evropskog prava sa Univerziteta u Eseksu Stiv Pirs.\n“Ranije je objavljeno da je u pitanju plan za suspenziju Šengena samo u Grčkoj, ali način na koji je izrađen ovaj dokument i formulacije koje se koriste upućuju na to da je u pitanju mnogo šira namera – nešto što bi moglo da se primeni na celu zonu”, piše Pirs na svom blogu.\nU četvrtom odeljku dokumenta objašnjava se na koji način bi trebalo odgovarati na “značajne manjkavosti u kontroli spoljnih granica” i navodi se da bi u skladu sa tim trebalo razmotriti aktiviranje člana 26, odnosno čvršće kontrole u unutrašnjim granicama EU.\n“…ako vanredne okolnosti predstavljaju ozbiljnu pretnju po bezbednost u zoni bez graničnih kontrola, period ponovnog uvođenja kontrola unutrašnjih granica može biti produžen na maksimalno dve godine”, navodi se.\n“Papir iz Luksemburga, neočekivano, ide mnogo dalje. Ne preti se samo Grčkoj suspenzijom i ponovnim uspostavljanjem granica, već širenjem takve preporuke na veći broj članica”, piše list.\nNEZAMISLIVA PANIKA ŠIROM EVROPE: Švedska uvodi obavezni vojni rok i otvara hiljade atomskih skloništa zbog rata sa Rusijom\nHoroskop za vreme vladavine STRELCA od 23. 11. do 21. 12.


Srbija ne sme da gaji iluzije prema Americi: Sledi žestok pritisak (video) - Sputnjik Srbija\n11:15 13.10.2019 Preuzmite kraći link\n„Iako su pregovori između Aljbina Kurtija i Ise Mustafe u toku, i iako je logična koalicija između Demokratskog saveza Kosova i Samoopredeljenja, nisam siguran da će to da bude konačno rešenje“, ocenjuje naš bivši diplomata postizborne igre oko formiranja vlade u Prištini.\nOn u emisiji Radio Sputnjika „Od četvrtka do četvrtka“ kaže da taj stav deli zbog toga što Amerika i dalje najviše igra na Hašima Tačija i drži ga uz sebe. Ipak je DSK, kao nastavak Rugovine politike, umerenija struja u kosovskim albanskim političkim krugovima, mada i ona za krajnji cilj ima nezavisnost KiM i ulazak u UN i NATO.\n„Amerikancima sa jedne strane Kurti odgovara, jer nije učestvovao u sukobima 1999. godine, ali nisam siguran da li im i njegov politički profil potpuno odgovara, jer zagovara ’veliku Albaniju‘. Samo spominjanje ’velike Albanije‘ izaziva negativan kontekst, jer bi sve okolne države bile ugrožene. Velikoalbanske aspiracije se ne završavaju na administrativnoj granici Albanije i Srbije, već se protežu duboko u teritorije Grčke, Crne Gore i Makedonije. Zbog toga ne verujem da Zapadu odgovara varijanta sa Kurtijem premijerom i nisam siguran da bi pod njegovim rukovodstvom dijalog u Briselu dao rezultate“, kaže Paić.\nŠta je zajedničko zapadnoj Sahari i Kosovu?\nPaić podseća da su takse nametnute zbog toga što Srbija lobira za povlačenje kosovske nezavisnosti.\n„To je pravo Srbije koje nije presedan. Setimo se samo slučaja zapadne Sahare, kada je 70-tih godina prošlog veka dobila priznanje niza država, pa i naše SFRJ. Međutim, Maroko je vodio snažnu akciju za opoziv priznanja i SR Jugoslavija je 2000. godine opozvala njeno priznanje“, kaže naš sagovornik.\nOn smatra da Srbija ne treba da prizna Kosovo kao nezavisnu državu, jer bi to izazvalo veliki haos u međunarodnim odnosima i poslužio kao vrlo negativan presedan.\nIznenadna poseta američkog izaslanika\nPrvo Prištinu, pa potom i Beograd, posetio je novi specijalni izaslanik američkog predsednika za dijalog Ričard Grenel, a naš sagovornik tvrdi da se zapravo radi o ispitivanju raspoloženja na obe strane i dodaje da ne treba da imamo iluzije da SAD od nas ne žele priznanje kosovske nezavisnosti.\n„Od Grenela nemam apsolutno nikakva očekivanja, ali Srbija može da očekuje da će se na nju pojačati pritisci, i to posebno pred američke izbore. Čak je i Grenel rekao da oni očekuju da se u drugoj polovini iduće godine postigne rešenje, što nikako ne može da bude u interesu Srbije. Ona mora da jača svoju međunarodnu poziciju kroz diversifikaciju odnosa sa ozbiljnim državama — sa nesvrstanima, ali i Kinom i Rusijom“, kaže naš sagovornik.\nPrelazak granica u regionu samo uz ličnu kartu\nPredsednik Srbije i premijeri Albanije i Severne Makedonije dogovorili su se da do kraja 2021. godine granice te tri zemlje njihovi građani prelaze samo uz ličnu kartu.\nHašim Tači i Ričard Grenel\n„Nemam ništa protiv toga, ali mislim da nam je taj nivo benevolentnosti prema zemljama koje nam, praktično, ’rade o glavi‘ i koje se ponašaju kao marionete SAD — nepotreban. Ne vidim kakav je naš interes da tako nešto uspostavimo sa Albanijom, koja svakodnevno radi na ostvarenju svog projekta ’velike Albanije‘“, rekao je Paić.\n„Srbija je toliko satanizovana na Zapadu, da nam, jednostavno, takve inicijative neće doneti boljitak“, uveren je sagovornik Sputnjika, ali, sa druge strane, kaže da Srbiju njegovi zapadni prijatelji, kolege, diplomate, bez obzira što je bila slaba, smatraju balkanskom velesilom.\nNobelovac, a prijatelj Srba\nNobelovu nagradu za književnost za 2019. godinu dobio je veliki prijatelj Srba, austrijski pisac Peter Handke, a Milisav Paić kaže da ga je vest prijatno iznenadila, jer zna da je preživeo nebrojene pritiske sa zapada.\n„Bio je osporavan i kao čovek i kao pisac, upravo zbog odnosa prema Srbiji i prema našim stradanjima i mislim da je to zaista jedan akt njegove lične rehabilitacije i pobede ideala i borbe za neku pravdu“, zaključio je naš sagovornik.


• Stižu investitori iz Slovenije i Izraela\nPredstavnici izraelske i slovenačke kompanije u Somboru razgovarali sa predstavnicima grada oko mogućih ulaganja i otvaranju svojih proizvodnih pogona!\n- Predstavnici izraelske kompanije „Tahal Group” su naveli da se u Somboru vidi veliki napredak i boljitak u odnosu na prethodni period, te da im je drago da nailaze na dobru saradnju. U Somboru su prepoznali veliki investicioni potencijal u više oblasti, a pre svega po pitanju otpadnih voda i navodnjavanja poljoprivrednog zemljišta. Ova kompanija obuhvata širok spektar delatnosti – od pružanja profesionalnog konsaltinga, građevinskih usluga u oblasti vodosnabdevanja i na projektima otpadnih voda. Kako se navodi u gradskom saopštenju, tim stručnjaka ove kompanije, sredinom februara dolazi u Srbiju, a tada će posetiti i naš grad, kako bi nam predočiti svoja investiciona rešenja.\nGradonačelnik Saša Todorović sa svojim saradnicima, članovima Gradskog veća, Savom Dojićem i Zoranom Milerom, razgovarao je i sa predstavnicima kompanije „Siliko” iz Slovenije, o otvaranju proizvodnih pogona u Somboru. Tom prilikom, direktor kompanije „Siliko” Janez Koprivec, naveo je da se firma bavi proizvodnjom alata od metala i proizvoda od tečnog silikona. Prema njegovim rečima, „Siliko” je stabilna i napredna kompanija koja u Sloveniji posluje na tri lokacije i vodi računa o potrebama i zaštiti svojih radnika. Koprivec je rekao i da su Sombor prepoznali kao dobru sredinu za investicije i širenje svoje kompanije. U saradnji sa lokalnom samoupravom žele da pronađu adekvatnu lokaciju radi započinjanja proizvodnje, te da bi u startu zaposlili 50, a kasnije još 100 radnika, što bi bilo dovoljno za njihove potrebe.\nGradonačelnik Todorović je izrazio spremnost lokalne samouprave da preduzme sve šta je potrebno, kako bi saradnja sa „Tahal Group” i „Siliko” bila supešna i istakao da su investitori u Sombor dobrodošli, te da ima i prostora i potencijala za nove investicije. Zahvaljujući novim investicijama smanjiće se broj nezaposlenih, što je u ovom trenutku primarno – navodi se u saopštenju gradske službe za informisanje.\nmilangagrčin @ Čet, 21.01.2016. 17:25\ngradonačelnik investicije izrael janez koprivec privreda saša todorović sava dojić siliko slovenija sombor tahal group većnik


Isplata stare štednje može da stabilizuje kurs – Nadlanu.com\nObjavljeno 25. maja 2012. / 13:08:12\nBEOGRAD, 25. maja 2012. (Beta) – Za isplatu stare devizne štednje, koja počinje 31. maja, obezbedjeno je 220 miliona evra i to može da stabilizuje devizni kurs, izjavio je u petak državni sekretar u Ministarstvu finansija Srbije Goran Radosavljević.\n“Država izmiruje dug prema starim deviznim štedišama preko Eurobanke EFG na čiji račun je već prebačeno 70 miliona evra, do kraja maja će biti prosledjeno još 108 miliona, a do kraja juna preostalih 42 miliona evra”, rekao je Radosavljević agenciji Beta.\nDevizna isplata po osnovu stare štednje, kako je ocenio Radosavljvić, neće povećati potražnju za devizama, odnosno izazvati slabljenje domaće valute.\nOn je objasnio da je država imala dovoljno novca na svom deviznom računu za isplatu dospele rate stare devizne štednje i da je deo potrebne sume obezbedjen prodajom državnih obveznica denomiranih u evrima u vrednosti 100 miliona evra.\n“Gradjani koji budu podizali staru deviznu štednju opet će je pretvarati u štednju ili kupovati dinare, što može da stabilizuje devizni kurs”, istakao je Radosavljević.\nOblaci kakve niste videli


Početak Vesti 40. Međunarodni sajam turizma\nObjavljeno 27. februar 2018.\nBeograd, 22-25. februara 2018.\nPod sloganom "Odmor te čeka", održan je 40. jubilarni sajam turizma u Beogradu. Na Sajmu je učestvovalo 1200 izlagača iz 55 zemalja.Ovogodišnja zemlja partner je Grčka. Promocijim "Tradicija budućnosti", na Sajmu se predstavlja Turistička organizacija grada Kruševca i Specijalna bolnica Ribarska Banja.\nAkcenat je bio na manifestacionom turizmu u gradu.\nU subotu, trećeg dana Sajma, na štandu Turističke organizacije grada Kruševca i Specijalne bolnice Ribarska Banja, bilo je veoma živo. Knez Lazar sa kneginjom Milicom i vitez sa dvorskim damama najavili su manifestacije “Viteški megdan u Lazarevom gradu” i “Srednjovekovno venčanje”.\nDelegacija Udruženja Kruševljana u Beogradu i gradonačelnik grada Stavrosa sa saradnicima, posetili su naš štand i razgovarali sa gradonačelnikom grada Kruševca, Jasminom Palurović i direktorkom Turističke organizacije grada Kruševca, Suzanom Milosavljević.\nPredstavnici balonarskog kluba “Dambos” su najavili “3. Međunarodni festival balona” a Željko Vasić svoj koncert 8. marta u Kruševcu.\nPrivatni smeštaj u Ribarskoj Banji “Ribarski konaci” je predstavio svoje smeštajne kapacitete i program lekovitih čajeva, dok su maratonci pozivali na 3. KRUŠEVAČKI POLUMARATON, 18. marta u organizaciji ARK Maratonac.\nŠtand Turističke organizacije grada Kruševca posetili su i mladi i talentovani glumci, Miloš Đurović (Kruševljanin), (Gavrilo Princip i Stefan Prvovenčani-“Nemanjići”) sa koleginicama, zvezdama serije “Senke nad Balkanom”.\nCentralni događaj na sajmu je bilo potpisivanje predloga Ugovora o osnivanju Turističke organizacije regije "Kopaonik" (TORK), koji je uz prisustvo gradonačelnika grada Kruševca, potpisala direktor Turističke organizacije Kruševac Suzana Milosavljević.Predlog Ugovora su potpisali gradovi Kruševac i Kraljevo, opštine Raška, Brus, Kuršumlija, Vrnjačka Banja, Blace, Aleksandrovac i Trstenik.


Obeležen dan podrške žrtvama torture – Međunarodna mreža pomoći IAN | International Aid Network\nPočetna Aktuelnosti Obeležen dan podrške žrtvama torture\nObjavljeno pre 27. juna 2020.\nU Nišu je juče obeležen 26. jun, Međunarodni dan podrške za žrtve torture. IAN i Centar za ljudska prava Niš su ovim povodom organizovali tri događaja u okviru projekta Sveobuhvatna akcija protiv torture, koji podržava Evropska unija.\nPrvi u nizu događaja – ulični performans „Put podrške žrtvama torture“ organizovan je kao muzičko-scenski nastup kojim je prikazano kroz šta prolaze osobe koje trpe različite oblike psihičkog i fizičkog nasilja, kako bi se u javnosti skrenula pažnja na značaj podrške žrtvama torture.\n„Put podrške žrtvama torture“\nNakon umetničkog performansa usledila je konferencija za novinare koja je organizovana na otvorenom, u bašti kafića „Na ćošku“. Novinarima su se obratili Jelena Lončarević, projekta menadžerka IANa, Lidija Vučković, direktorka Centra za ljudska prava Niš i Miroslav Stanojević, pravnik Centra za ljudska prava Niš. Govornici su istakli važnost poštovanja međunarodnih konvencija i standarda u borbi protiv torture i pozvali žrtve da se obrate dvema organizacijama za pomoć.\nU večernjim satima, u Niškom kulturnom centru organizovana je projekcija dokumentarnog filma „Podsećanje“, Radoslava Ćebića, kao i diskusija o filmu i autoru. Film na najdirektniji način predstavlja naše korisnike, žrtve torture, koji su doživeli različite vrste mučenja u ratu i miru i podseća nas na mnoge zaboravljene traume, događaje, nepravde, povrede zakona i kršenja prava ljudi. Razgovor o filmu i tragično preminulom Ćebiću vodili su Biljana Petrović, izvršna direktorka IANa, Filip Švarm – odgovorni uredenik nedeljnika Vreme , Momir Turudić -pomoćnik glavnog urednika nedeljnika Vreme. Moderator ovog dela bio je Dejan Dabić – filmski kritičar, urednik filmskog programa NKC.\nRazgovor o filmu „Podsećanje“\nDogađaji su privukli veliku pažnju medija, a kompletan press clipping možete preuzeti ovde.\nPrethodni članak 26. jun – Dan podrške za žrtve torture\nSledeći članak IAN započeo saradnju sa UN Women Srbija\nU subotu 30.1.2021. godine, održana je završna konferencija projekta „Vrednovanje br…


Tanjug 14. septembra 2018. 21:16\nBERLIN – Srbija nastoji da vodi proaktivnu, jasno profilisanu i osmišljenu spoljnu politiku koja doprinosi njenom boljem pozicioniranju na regionalnom, evropskom i širem međunarodnom planu, izjavio je u Berlinu prvi potpredsednik Vlade i šef diplomatije Ivica Dačić.\nZa Srbiju od ključnog interesa očuvanje stabilnosti u regionu i orijentacija svih zemalja ka što intenzivnijoj saradnji u svim oblastima, jer to omogućava održiv razvoj i same Srbije, rekao je Dačić u petak na ceremoniji obeležavanja 20 godina Registrovanog udruženja berlinskih privrednika „Berlinski privredni razgovori“, u diskusiji na temu „Zapadni Balkan u Evropi – mogućnosti i izazovi“.\nOn je u govoru napomenuo da Srbija čvrsto veruje da je Evropska unija najbolji okvir za sve zemlje regiona i da će se u njoj najlakše ostvariti pojedinačni interesi svake zemlje ponaosob.\n„Procesi evro-integracije, jačanja regionalne saradnje i unutrašnjih reformi u zemljama Zapadnog Balkana su u velikoj meri komplementarni. Evropska perspektiva Zapadnog Balkana suštinski je uticala na unapređenje regionalne saradnje i doprinela da se mnoga otvorena pitanja rešavaju dijalogom“, ukazao je Dačić.\nOn je, međutim, dodao da kriza sa migrantima, nepoznanice koje je doneo „Bregzit“, kao i dileme koje je otvorila diskusija o budućnosti EU predstavljaju izazove bez presedana za Evropsku uniju, ali i za naš region.\n„Jednostavnih i lakih rešenja za izazove bilo gde u svetu nema, ali Srbija smatra da je jedini ispravan smer za njihovo prevazilaženje, jačanje uzajamnih veza i stavljanje akcenta na ono što nas povezuje – a ne na ono što nas razdvaja. To je „dobitna kombinacija“ za svaku zemlju pojedinačno, ali i region kao celinu“, istakao je Dačić.\nOn je ukazao da je Srbija opredeljena da u odnosima sa susedima i zemljama regiona promoviše „pozitivnu agendu“ – orijentisanu ka budućnosti i da nastoji da se u odnosima sa svim zemljama regiona težište stavi na razvoj ekonomske i drugih vidova uzajamno-korisne saradnje.\n„Ocenjujemo da bi to moglo da doprinese stvaranju povoljnije ukupne klime u regionu, a time i da olakša rešavanje nagomilanih nasleđenih pitanja. Upravo iz tih razloga, Srbija je snažno podržala nemačku inicijativu za pokretanje tzv. Berlinskog procesa i sa velikom posvećenošću učestvovala u svim njegovim aktivnostima“, istakao je šef srpske diplomatije.\nOn je izdvojii nekoliko postignutih rezultata u okviru „Berlinskog procesa“: po ugledu na nemačko-francuski model, uspostavljena je Regionalna kancelarija za saradnju mladih, sa sedištem u Tirani, zaključen je Sporazum o osnivanju Transportne zajednice u JIE, sa sedištem u Beogradu, koja bi trebalo da počne sa funkcionisanjem do kraja ove godine i uspostavljen Komorski investicioni forum Zapadnog Balkana (KIF), sa sedištem u Trstu, koji predstavlja i zastupa interese oko 350.000 kompanija.\n„Spremnost na saradnju koju Srbija pokazuje u izgradnji regionalne saobraćajne infrastrukture jeste još jedan od načina na koji pokazujemo opredeljenost za mir, stabilnost i prosperitet u regionu. Za nas je, u tom smislu, izgradnja autoputa Niš-Merdare-Priština-Tirana-Drač jedan od ključnih prioriteta“, istakao je Dačić.\nOn je dodao da će u predstojećem periodu akcenat biti stavljen i na realizaciju drugih infrastrukturnih projekata, poput rekonstrukcije i modernizacije pruge Niš-Dimitrovgrad, Beograd-Budimpešta, Beograd-Niš i Beograd-Bar, kao i na završetak obilaznice oko Beograda, odnosno na radove na Savi i Dunavu kao glavnim plovnim putevima, za čiju realizaciju su neophodna odgovarajuća finansijska sredstva. Pored toga, u postupku je i izrada regionalne Studije hidroenergetskog potencijala.\n„Kada je reč o regionalnim projektima ekonomskog karaktera, smatramo da bi u predstojećem periodu pažnju, između ostalog, trebalo posvetiti i sledećim temama: uspostavljanju zajedničkih graničnih kontrola u okviru regiona CEFTA i zajedničkog korišćenja opreme za graničnu kontrolu robe; uspostavljanju „on-line“ sistema za uvoz-izvoz, gde bi se institucijama u Srbiji i drugim Stranama CEFTA pomoglo da se sve (ili skoro sve) procedure vezane za izvoz, odnosno uvoz obavljaju elektronski; jačanju sistema elektronske trgovine (E-Commerce) u regionu kroz definisanje pravila i jačanje bezbednosti učesnika“, rekao je Dačić i dodao da su svi navedeni predlozi u direktnoj vezi sa Digitalnom integracijom.\n„Ove projekte i inicijative sam naveo u želji da podstaknem vaše interesovanje za saradnju u njihovoj realizaciji“, istakao je prvi potpredsednik Vlade.


AMBASADOR Rusije u SAD Anatolij Antonov, ubrzo nakon što se vratio u Ameriku, otišao je u Stejt department gde je imao prve sastanke o pripremi predstojećeg susreta Rusije i SAD po pitanju strateške stabilnosti, koji bi trebalo da se održi u julu.\n- Neophodno je da napravimo formulu bezbednosti koja će obuhvatiti čitav kompleks problema čije bi rešavanje osiguralo bezbednost Rusije i SAD. Sve to treba da se desi na ravnopravnoj osnovi - rekao je on.\nAntonov je najavio i da će Rusiju na tom sastanku predvoditi zamenik ministra inostranih poslova.\nKada je reč o američkoj delegaciji, Antonov je rekao da tu postoji problem, budući da još uvek niko nije postavljen na funkciju koja bi odgovarala nivou zamenika ministra spoljnih poslova za pitanja strateške stabilnosti, samim tim najverovatnije će Vašington poslati nekoga sa nešto više instance.\nPodsetimo, nakon sastanka u Ženevi, predsednici Rusije i SAD, Vladimir Putin i DŽo Bajden dali su zajedničku izjavu posvećenu pitanjima strateške stabilnosti. Lideri su istakli da nikada ne sme doći do nuklearnog rata, kao i da u njemu ne bi bilo pobednika.\nRusija Ruska Federacija SAD Amerika Amerika - Rusija Anatolij Antono


Fond PIO Republike Srpske uputio je Obavještenje osiguranicima, koji u toku 2020. godine ispunjavaju uslove za sticanje prava na starosnu penziju, da se obrate u poslovnicu Fonda PIO, prema mjestu prebivališta, radi kompletiranja dokumentacije i uređenja podataka potrebnih za predstojeći postupak rješavanja o pravu na penziju.\nU Obavještenju koje je upućeno na kućne adrese 6.221 osiguranika navedeni su uslovi pod kojim osiguranik, muškarac ili žena, u 2020. godini može ostvariti pravo na starosnu penziju.\nU Obavještenju se naglašava da se osiguranici pozivaju isključivo u cilju prikupljanja dokumentacije i nedostajućih podataka u Matičnoj evidenciji osiguranika, u namjeri da postupanje Fonda bude brzo, efikasno i kvalitetno, nakon što zahtjev za penziju bude podnesen od strane osiguranika, kada se steknu zakonom proipisani uslovi za ostvarivanje prava na starosnu penziju u 2020. godini.\nOsiguranicima se preporučuje da prilikom dolaska u poslovnicu Fonda sa sobom ponesu raspoloživu dokumentaciju kao što su: radne knjižice ili fotokopije radnih knjižica, dokaz o stažu osiguranja sa uvećanim trajanjem (beneficirani radni staž), potvrdu staža iz drugih država, ako je prethodno pribavljena i druge dokaze o stažu ako ih osiguranik posjeduje.\nFond posebno apeluje na osiguranike koji imaju navršenog staža osiguranja van Republike Srpske, u drugim državama i Federaciji BiH, da se odazovu na ovaj poziv i da, ako to do sada nisu učinili, podnesu zahtjev za potvrdu staža iz inostranstva putem Fonda i prije samog podnošenja zahtjeva za penziju, zbog toga što se za taj dokument, bez kojeg se ne može donositi rješenje o ostvarivanju prava, iz pojedinih država čeka po nekoliko mjeseci, pa čak duži vremenski period. Odzivom na poziv Fonda i ranijim podnošenjem zahtjeva za potvrdu staža iz inostranstva ubrzava se postupak odlučivanja o pravu na penziju.\nU Obavještenju osiguranicima da se odazovu u najbližu poslovnicu Fonda istaknuto je da je pravo na starosnu penziju lično pravo, koje se ostvaruje isključivo podnošenjem zahtjeva, nakon što se steknu zakonom propisani uslovi za penziju, i da će kompletirana dokumentacija i uređeni podaci iz Matične evidencije omogućiti da se rješenje o ostvarivanju prava, u takvim okolnostima, donese u maksimalno kratkom roku od 7-15 dana, što je znatno kraće od zakonom propisanog roka od dva mjeseca.